18 ёшдан 27 ёшгача бўлган фуқаролар диққатига! - AmuNews.uz - энг сўнгги янгиликлар\nЎзбекистон Pеспубликаси Конституциясининг 52-моддасига асосан Ўзбекистон Pеспубликасини ҳимоя қилиш — ҳар бир фуқаронинг бурчидир. Фуқаролар қонунда белгиланган тартибда муддатли ёки сафарбарлик чақирув резервидаги ҳарбий хизматини ўташга мажбурдирлар.\nШундан келиб чиққан ҳолда Амударё тумани Мудофаа ишлари бўлими туманимизда яшовчи 18 ёшдан 27 ёшгача бўлган, яъни 1993-2001 йилларда туғилган йигитларни 2019 йил 10 августдан бошлаб ҳарбий хизматга саралаш жараёни бошланганини маълум қилади.\nАмалдаги қонунчиликка асосан ҳар бир чақирилувчи ҳар йили мажбурий равишда Мудофаа ишлари бўлимида ташкил қилинган комиссияда тиббий кўрикдан ўтиши шарт.\nШуни эслатиб ўтамизки, чақирув ёшида бўлиб, асоссиз сабабларга кўра тиббий кўрикдан ўтишга келмаган чақирилувчилар қонунда белгиланган тартибда маъмурий ёки жиноий жавобгарликка тортилади.\nШунингдек, муассаса, корхона ва ташкилотлар раҳбарлари чақирув ёшида бўлган ходимларининг рўйхатини туман Мудофаа ишлари бўлимига тақдим қилиши ва уларнинг чақирув мавсумида тиббий кўрикдан ўтишларини таъминлаб беришлари шарт.\nВатан олдидаги ҳарбий хизматни адо этиш ҳар бир йигитнинг бурчидир. Шундай экан, 2019 йил 10 августдан бошлаб туман Мудофаа ишлари бўлимига ташриф буюриб, тиббий кўрикдан ўтинг ва белгиланган тартибда ҳарбий хизматни ўтаб, ўз Конституциявий бурчингизни адо этинг!\nТуман Мудофаа ишлари бўлими.


Лаа илааҳа иллаллоҳу, Муҳаммадур Расулуллоҳ\n«Бир киши «Лаа илааҳа иллаллоҳу, Муҳаммадур Расулуллоҳ» деб чин қалбдан шаҳодат келтирган бўлса, албатта, Аллоҳ уни дўзахга ҳаром қилади», дедилар. У:\n«Эй Аллоҳнинг Расули, бунинг хабарини одамларга айтайми, хурсанд бўлсинлар», деди.\nШарҳ: Бу ҳадиси шариф Муъоз ибн Жабал розияллоҳу анҳудан ривоят қилинган.\nРасулуллоҳ соллаллоҳу алайҳи васаллам марҳамат қилдилар:\nРасулуллоҳ соллаллоҳу алайҳи васаллам: «Қуръонни тўрт кишидан олинглар», деб айтдилар. Шуларнинг бири Муъоз ибн Жабалдир.\nУмар ибн Хаттоб халифалик даврларида Фаластин яқинидаги «Амовас» деган жойга вабо касали тарқалди. Мана шу вабо сабабли Муъознинг икки хотинлари, ўғли Абдурраҳмон вафот этди. Муъоз ибн Жабал ҳам ушбу хасталик сабабли ҳижратнинг 18-йили 38 ёшларида бу оламдан кўз юмдилар.\nШу гапнинг ўзи бу масаланинг нақадар нозик эканини кўрсатиб турибди. Чунки бошқа масалаларда саҳобалар «Бу хабарни одамларга айтаверайми?» деб сўраганлари маълум эмас. Аксинча, саҳобалар ҳар бир эшитган нарсаларини бошқа одамларга етказишни бурч деб билганлар. Муъоз ибн Жабал бу хабарни одамларга етказсалар, бирор тушунмовчилик бўлишидан хавфсираб, шундай саволни берганлар. Бу ҳақиқатни Пайғамбаримиз соллаллоҳу алайҳи васалламнинг Муъоз ибн Жабал розияллоҳу анҳуга берган жавобларидан ҳам фаҳмлаб оламиз.\nЭнди ҳадиси шарифни чуқурроқ ўрганиб чиқайлик. Унда Расули акрам соллаллоҳу алайҳи васаллам:\n«Бир киши «Лаа илааҳа иллаллоҳу, Муҳаммадур Расулуллоҳ» деб чин қалбдан шаҳодат келтирган бўлса», демоқдалар.\n2. Муъоз ибн Жабал розияллоҳу анҳунинг Пайғамбар соллаллоҳу алайҳи васаллам ҳузурларида мартабалари баланд экани.\n5. Латиф маъноларни тушунмайдиган, калтафаҳм, илмсиз кишиларга қийин маъноли гапларни айтмаслик.\n6. «Лаа илааҳа иллаллоҳу, Муҳаммадур Расулуллоҳ» деган одам дўзахга кирмайди, каби гапларни одамларга айтавермаслик кераклиги.\n«Лаа илааҳа иллаллоҳу» жаннатнинг калити, дейишади?» дейилганда, у киши:\n«Ҳа, албатта, калит тишсиз бўлмайди. Агар тиши бор калит олиб келсанг, сенга очилади. Бўлмаса, очилмайди», деган эканлар.\nКелгуси ҳадисларни ўрганганимиздан кейин бу масала яна ҳам ойдинлашади.\n«Расулуллоҳ соллаллоҳу алайҳи васаллам бизга хутба..\nРасулуллоҳ соллаллоҳу алайҳи васалламни: «Ким «..\n«Мен Расулуллоҳ соллаллоҳу алайҳи васалламга: «..\n“Расулуллоҳ соллаллоҳу алайҳи васаллам: «Мунофи..


«Капиталбанк»даги улушини оширган Усмонов, Қозоғистонда қолиб кетган россиялик миллиардер ва iPhone’дан кутилаётган янги модель — кунлик дайжест – Kommers.uz\nТаҳлил\t22:00 | 11.1.22\n«Капиталбанк»даги улушини оширган Усмонов, Қозоғистонда қолиб кетган россиялик миллиардер ва iPhone’дан кутилаётган янги модель — кунлик дайжест\nЯқин соатларда 2022 йилнинг 11 январь санаси ҳам поёнига етади. Якунланаётган кун Ўзбекистон ва жаҳон ахборот майдонида қайноқ янгиликларга бой бўлди. Kommers.uz уларнинг энг сараларини битта дайжестга тўплади.\nҚозоғистонда қолиб кетган россиялик миллиардер\nРоссиялик миллиардер Игор Рибаков Янги йил таътили учун Қозоғистонга борган ва тартибсизликлар вақти у ерни тарк эта олмаган.\nРибаков 3 январь куни тоғ-чанғи курортларидан бирига чанғи учиш учун Қозоғистонга учиб кетган. Бундан ташқари, 6-8 январь кунлари у Олмаотада иккита тадбир — қозоқ тилидаги «ТОК» китобининг тақдимоти ва маҳаллий тадбиркорлар иштирокида бизнес-форум ўтказишни режалаштирганди.\n«Қозоғистонда бошланган норозилик намойишлари ва тартибсизликлар туфайли тадбирлар бекор қилинди, Рибаковнинг ўзи эса интернетсиз ва деярли алоқасиз қолди. 10 январь куни Рибаков уйига қайтмоқчи эди, аммо ҳозирча у буни уддалай олмади», — деди унинг вакили.\nМатбуот котиби тадбиркор ҳозир қаерда эканига аниқлик киритмади. Унинг сўзларига кўра, Рибаков хавфсиз жойга етиб бориш ва у мамлакатдан учиб кетишни режалаштирган.\niPhone’дан кутилаётган янги модель\nApple компанияси iPhone SE номли бюджет смартфонини тақдим этишга тайёрланмоқда.\nЯнги версия 2022 йилнинг баҳорида виртуал тақдимотда намойиш этилади. Модель янги процессорда ишлайди, 5G’ни қўллаб-қувватлайди. Гаджет дизайни iPhone 8’га ўхшайди.\nApple шунингдек, M1 Pro ва M1 Max чипларига эга 27 дюймли iMac ва Mac mini’ни тақдим этиши мумкин.\nҚҚСдан озод қилувчи қонун\nЎзбекистонда қўшилган қиймат солиғи бўйича қонун лойиҳаси депутатлар томонидан биринчи ва иккинчи ўқишда кўриб чиқилиб, қабул қилинди.\nОлий Мажлис Қонунчилик палатасининг мажлисида «Ўзбекистон Республикаси Солиқ кодексининг 483-моддасига асосий турдаги озиқ-овқат маҳсулотлари нархлари барқарорлигини таъминлашга қаратилган ўзгартиш киритиш тўғрисида»ги қонун лойиҳаси биринчи ўқишда муҳокама қилинган.\nҚайд этилишича, мазкур қонун лойиҳасининг қабул қилиниши аҳолини асосий озиқ-овқат маҳсулотлари билан тўлақонли ва узлуксиз таъминлашга, нарх барқарорлигини сақлашга, аҳоли даромадларининг ошишига хизмат қилади.\nНамангандан Россия шаҳарларига «тўлиқ эконом» самолёт қатновлари\nUzbekistan Airways Намангандан Россиянинг 8 та шаҳрига «тўлиқ эконом» форматида парвозларни бошлайди.\nUzbekistan Airways 2022 йил 30 январдан бошлаб Uzbekistan Airways Express ҳаво кемаларида «тўлиқ экомон» форматида Намангандан Москва, Пермь, Самара, Омск, Оренбург, Иркутск, Краснодар ва Екатеринбургга тўғридан-тўғри авиақатновларни амалга оширади.\nҚайд этилишича, 30 январь куни Uzbekistan Airways Airbus 320 ҳаво кемасида тўғридан-тўғри Намангандан Пермга илк авиақатновни амалга оширади.\nТаъкидланишича, Намангандан Пермга 1 миллион 656 минг 217 сўмдан бошлаб саёҳат қилиш мумкин бўлади.\nОлмаотада барқарорлашаётган вазият\nҚозоғистоннинг Олмаота шаҳрида 12 январь кунидан бошлаб барча автобус, троллейбус ва шаҳар атрофи йўналишлари йўлга қўйилади.\n«Шаҳар чеккасига автобуслар соат 9:00 дан 18:00 гача қатнайди. Эртадан вилоятнинг энг яқин аҳоли пунктлари ҳам иш бошлайди, узоқ қишлоқларга эса комендантлик соати туфайли рейслар бўлмайди», дейилади шаҳар ҳаракатланиш бошқармаси хабарида.\n«Халқ жамғармаси»ни яратиш бўйича топшириқ берган Тўқаев\nҚозоғистон Президенти Қосим-Жўмарт Тўқаев «халқ жамғармаси»ни яратиш бўйича топшириқ берди.\nМаълум қилинишича, Қозоғистон Президенти парламентда ижтимоий қўллаб-қувватлаш, соғлиқни сақлаш ва таълим соҳасидаги муаммоларни ҳал қилиш учун «Қазақстан халқына» (Қозоғистон халқига) жамоат фондини ташкил этиш бўйича топшириқ берганини маълум қилган.\nҚайд этилишича, фонд камдан-кам учрайдиган касалликларга чалинган болаларнинг даволанишига кўмаклашади.\n«Дарҳақиқат, аксарият оилалар учун даволаниш харажатлари шунчаки тўлаб бўлмас даражада қиммат. Биз шаҳар, туман, посёлка, қишлоқларда болалар учун спорт иншоотлари қурамиз. Иқтидорли болаларга ёрдам берамиз, маданиятни қўллаб-қувватлаймиз, Олмаотанинг даҳшатли фожиадан халос бўлишига ёрдам берамиз. Биз ушбу жамғарма ҳисобидан ҳалок бўлганларнинг оилаларини, полиция ва ҳарбий хизматчиларни қўллаб-қувватлаймиз. Булар шунчаки баъзи мисоллар», — деган Тўқаев.\nТаъкидланишича, бу «президент, ҳукумат ёки бошқа давлат органи фонди» эмас, балки «халқ жамғармаси» бўлади.\n«У маъмурият, ҳукумат қошида ишламайди. Нуфузли кузатув кенгаши тузилади, ҳалол ва масъулиятли раҳбар тайинланади. Биз унинг фаолиятининг тўлиқ шаффофлигини, жамиятнинг жавобгарлиги ва назоратини таъминлаймиз», — дея қўшимча қилган Президент.\nБундан ташқари, Тўқаев жамғарма фаолиятига оид барча маълумотлар очиқ бўлишига кафолат берган. Жамғарма хусусий ва давлат манбалари ҳисобидан молиялаштирилади. Шунингдек, халқаро хайрия ташкилотлари ёрдамини жалб қилиш ҳам режалаштирилган.\n«Жамғарма лотерея операторлари, ставкаларни ҳисобга олиш маркази ва бошқа монополистлардан мажбурий бадалларни олади», — дея таъкидлаган давлат раҳбари.\n«Шунингдек, катта маблаққа эга бўлган ва одамлар нигоҳидан ташқарида юрган одамларнинг фаол иштирокини кутаман», — деган у.\nХудди шу нутқида Президент бизнесдан жамғармага сезиларли ва мунтазам бадаллар кутишини айтган.\n«Миллатнинг биринчи Президенти шарофати билан мамлакатда ҳатто халқаро меъёрларга кўра ҳам жуда даромадли компаниялар гуруҳи ва бадавлат одамлар қатлами пайдо бўлди. Менимча, Қозоғистон ва қозоқ халқига муносиб ҳурмат кўрсатиш ҳамда унга тизимли ва мунтазам ёрдам бериш даври келди», — дея қайд этган у.


ЭККАН, АЛБАТТА ҲОСИЛИНИ ҲАМ ТЕРАДИ\nЧоп этилди: 23 июнь, 2018\nOldingi maqola БИР СЎМ САРФЛАБ, ЎН СЎМ ДАРОМАД КЎРИШ ИМКОНИ\nKeyingi maqola ТОМОРҚАЧИ ТАДБИРЛИ БЎЛСА, ДАРОМАД ҲАМ ОШАДИ\nМева-чева пишдию, бозорлар тўлди. Бари тотли ва сархил. Улардан барча бирдек баҳраманд бўлаяпти. Ички эҳтиёждан ортиқчаси эса пешма-пеш хорижга кетаяпти.\nМамлакатимизда бу каби ноз-неъматларнинг мўл-кўл бўлишида соҳибкор боғбонларнинг ҳиссаси катта. Улар бозорнинг асосий таъминотчисидир. Шаҳрисабз туманидаги "Худойқулова Назира Бозоровна боғи" фермер хўжалиги боғбонлари ҳам бир неча йилдан буён аҳолига сифатли қишлоқ хўжалиги маҳсулоти - олхўри етказиб беришмоқда.\n- Тўрт йил илгари 10 гектар ер олиб, шунинг 5 гектарида боғ барпо этгандик, - дейди хўжалик раҳбари Салоҳиддин Темиров. - 2300 туп олхўри дарахти кўчатини экканмиз. Яқиндан бошлаб ҳосил териб олаяпмиз. Ўтган йили 17 тонна сархил мева етиштирдик ва аҳолига сотдик. Ушбу мавсумда эса маҳсулдорлик 20 тоннадан ошиши мўлжал қилинган.\nРостдан ҳам маҳсулотга эътироз йўқ. Мевалар йирик-йирик, экспорт талабига ҳам жавоб беради. Кўрдикки, қолган 5 гектар майдонда ҳам 30 минг туп ярим пакана олма ниҳоли ўтқазилиб, ажойиб боғ яратилган.\nБугунги кунда 4 нафар киши меҳнат қилаётган ушбу фермер хўжалигида боғ қатор ораларидан самарали фойдаланишга ҳам катта эътибор берилган. Бу йил очиқ жойларга нўхат экилибди. Тумандаги агрофирма билан аввалдан 2,5 тонна нўхат олди-сотдиси бўйича келишувга эришилган. Демак маҳсулот экспортга йўналтирилади.\nСаҳифа суратларини Собир НАРЗИЕВ олган.\n№073 (15454) 23.06.2018


Мақолалар мазкур саъна бўйича сараланган: Вторник, 02 Июнь 2015\nВторник, 02 Июнь 2015 10:23\nЯхлит ишлаб чиқариш тизимини ташкил этиш — ўта мураккаб жараён. Бунинг учун малакали мутахассислар, молиявий кўмак, муттасил изланиш, мавжуд имкониятлардан самарали фойдалана билиш талаб этилади.\nВторник, 02 Июнь 2015 10:22\nБино мустаҳкамлиги ортади\nҒиждувон туманидаги “Уста Раҳмат” хусусий корхонаси деворбоп қурилиш материалининг янги турига буюртма олди.\nҲар бир бола — меҳр оғушида\nПойтахтимиздаги “Туркистон” саройида 1 июнь — Халқаро болаларни ҳимоя қилиш куни муносабати билан хайрия концерти бўлиб ўтди. “Ҳар бир болага меҳр, эътибор!” махсус ҳафталиги доирасида ташкил этилган ушбу тадбирга Меҳрибонлик, Мурувват уйлари, махсус мактаб-интернатларнинг тарбияланувчилари, алоҳида эҳтиёжли оилаларнинг фарзандлари, имконияти чекланган болалар таклиф этилди.\nВторник, 02 Июнь 2015 10:21\nАэропортларимизнинг халқаро эътирофи\n“Ўзбекистон ҳаво йўллари” Миллий авиакомпаниясининг учта аэропорти 2014 йил якунлари бўйича ўтказилган “МДҲ давлатларининг энг яхши аэропортлари” нуфузли кўрик-танлови ғолиб ва совриндорларига айланди.\nВторник, 02 Июнь 2015 10:14\nВторник, 02 Июнь 2015 10:12\nПухта билим ва илғор тажриба маҳалла маслаҳатчилари ўртасида ўтказилаётган кўрик-танловнинг мазмун-моҳиятини ташкил этмоқда\nМамлакатимизда изчиллик билан амалга оширилаётган демократик ислоҳотлар жараёнида фуқаролик жамияти институтларини янада ривожлантириш, хусусан, миллий анъана ва қадриятлар ўчоғи, ўзини ўзи бошқаришнинг ноёб тизими — маҳалланинг мавқеини тобора оширишга алоҳида эътибор қаратилмоқда.\nВторник, 02 Июнь 2015 10:10\nСоғлиқни сақлаш ислоҳотлари ва қонунчилик\nМамлакатимиз соғлиқни сақлаш тизимида олиб борилаётган кенг қамровли ислоҳотлар тиббий хизмат сифатини янги босқичга кўтариб, халқимиз саломатлигини янада мустаҳкамлашда муҳим аҳамиятга эга бўлмоқда.\nВторник, 02 Июнь 2015 10:08\nЭъзоз ва эътибор ифодаси\nХотин-қизларни қўллаб-қувватлашга қаратилган чора-тадбирлар юксак самаралар бермоқда.\nНепалда минглаб мактаблар яна ўз фаолиятини бошлади. Маълумки, апрель ойида мазкур давлатда кузатилган кучли зилзила жуда катта талафотларни келтириб чиқарган эди. Хусусан, биргина мамлакат пойтахти Катманду шаҳрида 25 мингга яқин синфхоналар вайронага айланганди.


Японияда юзлаб йилларга етадиган қазилма бойлик...\n02.01.2019 16:53 1 139\nГеологлар Япония қирғоқбўйи ҳудудида нодир металларнинг улкан конини аниқлашди. Хомаки ҳисоб-китобларга кўра, бу ерда камида 16 млн. тонна камёб металл бор, деб ёзмоқда «ScienceAlert».\nМаълумки, нодир металлар асосан электроника қурилмаларида ишлатилади: телефонлар учун аккумуляторлар, электромобилларнинг платалари ва ҳоказо. Бу соҳа етакчиларидан бўлган Японияда ноёб хазинанинг топилиши келгусида глобал бозорда жиддий ўзгаришлар ясаши эҳтимолдан холи эмас, негаки, дунёдаги жами нодир металл конлари асосан Хитойда жойлашган...\nНодир металлар конлари Минамитори оролида топилди (Токиодан 1850 километр олисда жойлашган). Барча турдаги камёб металлар бор, айтишларича, бу ерда аниқланган иттрий жаҳон талабини қондириш учун 780 йилга, диспрозий 730 йилга, европий 620 йилга, тербий 420 йилга етаркан.\nЯпония нодир металлар


САМАРАЛИ САЙЁР ҚАБУЛ » "Жиззах овози" газетаси расмий сайти\nСАМАРАЛИ САЙЁР ҚАБУЛ\nВилоят прокурори И. Д. Эргашходжаевнинг Ғаллаорол тумани "Булоқбоши" маҳалла фуқаролар йиғинида сайёр қабул ташкил этилди. Мазкур сайёр қабул давомида фуқаролардан 34 та мурожаатлар қабул қилиниб, уларнинг 25 таси жойида ҳал этилди.\nСайёр қабул давомида вилоят соғлиқни сақлаш бошқармаси, Соғлом авлод учун хайрия жамғармасининг малакали мутахассислари иштирокида 988 та фуқаро тиббий кўрикдан ўтказилиб, уларга 1276 ўрам бепул дори-дармонлар тарқатилди.\nФуқароларга қулайлик яратиш мақсадида туман газ таъминоти филиали томонидан 50 нафар фуқарога суюлтирилган газ баллонлари ва 200 қоп ун тарқатилди. Ижтимоий ҳимояга муҳтож фуқароларнинг 6 нафарига ногиронлик аравачаси берилиб, эгалик ҳуқуқини берувчи ҳоким қарорини берилишини сўраб мурожаат этган 10 нафар фуқарога туман ҳокимининг қарорлари тақдим этилди.\nХусусан, "Қашқабулоқ" маҳалласида яшовчи фуқаро Дониёр Очилов туман прокуратурасига ногиронлик аравачасига муҳтожлиги ҳақида мурожаат қилган эди. Сайёр қабул давомида Д.Очиловга ногиронлик аравачаси топширилди. Ф.Болбеков, А.Тошпўлатов, М.Абдуллаева, А.Эгамбердиев ва Я.Жўлматовлар ҳам ногиронлик аравачаларини қабул қилиб олишди.\nБундан ташқари, шу куннинг ўзида вилоят прокурори Ғаллаорол тумани марказидан 45 чақирим узоқликда жойлашган Қўйтош шаҳарчасида бўлиб, шаҳарчадаги 4-умумий ўрта таълим мактабига жами 450 дона китоб совҚа қилди.\nВилоят прокуратурасининг ахборот хизмати\n» АДОЛАТ ҲАММА УЧУН ДАСТУР


23 феврал 2020, Тошкент вақти: 10:34\nҲиллари Клинтон янги ҳисоботни 8 апрел куни тақдим этди.\nДавлат котиби Ҳиллари Клинтон ва Давлат котибининг Демократия¸ инсон ҳуқуқлари ва меҳнат масалалари бўйича ëрдамчиси Майкл Познер тақдим этган мазкур ҳисоботдан дунëдаги 190 дан ошиқ давлат ва ҳудуддаги инсон ҳақлари вазиятига доир батафсил маълумот ўрин олган.\nҲисоботда Яқин Шарқ ва шимолий Африкада амалга ошган халқ инқилоблари олқишланди ва бу сиëсий ўзгаришларнинг интернет¸ хусусан ижтимоий тармоқлар воситасида амалга оширилгани алоҳида таъкидланди.\nАйни пайтда¸ авторитар ҳукуматларнинг интернетни бўғиш йўлидаги уринишлари танқид қилинди.\nҲисобот тақдимотида “дунë бўйлаб барча ҳукуматлар ўз фуқароларининг янги ахборот технологияларидан фойдаланишини рағбатлантириш йўлида кўпроқ вақт ва кўпроқ маблағ сарфлашлари лозим”лиги айтилди.\nАҚШ Давлат депратаменти ўз ҳисоботида интернетни бўғаëтган 40 ҳукумат номини алоҳида тилга олади. Улар орасида Саудий Арабистони¸ Хитой¸ Шимолий Корея каби давлатлар сирасида Ўзбекистон ҳам бор.\nАҚШ Давлат департаментининг ҳисоботнинг Ўзбекистонга оид ҳисоботлари индаллоси йиллардан бери бир хил : “Ўзбекистон авторитар давлатдир. Бу давлат фуқаролари эса, ўз ҳукуматини тинч ва демократик йўл билан алмаштириш ҳуқуқига эга эмас” деган анъанавий жумла билан бошланиб келинади ва бу йилги ҳисоботнинг ҳам бундан истисно эмаслиги айтилмоқда.\nҲисобот матнининг 8 апрел куни Вашингтон вақти билан куннинг иккинчи ярмида жамоатчиликка тақдим этилади ва ҳозирча АҚШ дипломатларининг Ўзбекистондаги вазиятга қандай баҳо бергани ҳақида аниқ баҳо бериш имкони йўқ.\nАммо кейинги йилларда Афғонистондаги АҚШ ҳарбийлари учун зарур таъминот юкларининг Ўзбекистон ҳудудидан ўтишига қарам бўлиб қолган Вашингтон¸ Ўзбекистондаги демократия ва инсон ҳақлари вазиятига нисбатан танқидий ëндашувини анча сусайтиргани айтилмоқда.\nШунга қарамай¸ ўзбекистонлик ҳуқуқ фаоллари¸ АҚШ Давлат департаменти бу йилги ҳисоботининг кескин руҳда бўлишини кутмоқдалар.\nҲисоботнинг Ўзбекистонга оид қисми тафсилотларини Озодлик сайтида кузатиб боринг.


Коронавирус Ўзбекистонда: 3 октябрь куни 398 нафар бемор соғайди, 462та янги касалланиш ҳолатлари қайд этилди\nҲозирда касаллик қайд этилган жами 58 238 нафар бемордан 54 854 нафари соғайиб, даволаниш кўрсаткичи 94 фоизни ташкил этмоқда.\n3 октябрь соат 23:30 ҳолатига кўра, Ўзбекистонда коронавирус инфекцияси қайд этилганлар сони 58 238 (+97) нафарни ташкил этди. Бу ҳақда Соғлиқни сақлаш вазирлиги Жамоатчилик билан алоқалар бўлими хабар берди.\nЯнги касалланиш ҳолатларининг 70 нафари Тошкент вилоятида, 27 нафари Тошкент шаҳрида тана ҳарорати кўтарилганлиги ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n3 октябрь куни Тошкент шаҳрида 241 нафар, Тошкент вилоятида 96 нафар, Наманган вилоятида 20 нафар, Жиззах вилоятида 15 нафар, Фарғона вилоятида 10 нафар, Навоий вилоятида 7 нафар, Хоразм вилоятида 5 нафар, Қашқадарё вилоятида 4 нафар бемор тузалди.\nШу билан бирга, 3 октябрь куни 462 ҳолатда касаллик қайд этилди, 2 нафар коронавирусга чалинган бемор вафот этиб, жами кўрсаткич 477 нафарга етди.\nАйни пайтда тиббиёт муассасаларида даволанаётган 2 907 нафар бемордан 573 нафари оғир, 252 нафари эса ўта оғир аҳволда.


Ноябрь ойи ўрталарида Ўзбекистон Экология партиясига Комилжон Тожибоев раис этиб сайланган эди. Куни кеча Ботаника боғида партиянинг янги етакчиси иштирокида журналистлар учун матбуот анжумани бўлиб ўтди.\nАнжуманда қатнашган Kun.uz мухбири Комилжон Тожибоевнинг экологияга доир қатор масалалар юзасидан фикрлари билан қизиқди. Партия раҳбари ўз сўзида муаммолар ҳал этилиши учун аввало жамиятда яшилликка нисбатан муносабат ўзгариши лозимлигини таъкидлади.\n«Мораторий тугашини кутиб турганлар бор»\n— Тўғрисини айтганда, мораторий тугашини ва давом этмаслигини кутиб турганлар бор. Мораторийни чўзиш тўғрисидаги таклиф тайёрланиб, тегишли ваколатли давлат ташкилотларига топширилган.\nДарахтларни буташ ниқоби остида дарахтларни каллаклаш (бу кундаки кесиш ҳам дейилади) ҳолатлари кузатиляпти. Биз мораторийга киритиладиган ўзгариш билан каллаклаш ҳолатлари бўлмаслигига ҳам эришишимиз керак.\nМасалан, биз чинорга нима деб қараймиз? Қўлига арра олиб, чинорни кесишга борган одамнинг мақсади нима бўлади? У чинорни нимагадир халал бераётган объект деб кўради. Ваҳоланки, чинорга – нафақат соя бериб турадиган дарахт, балки у Марказий Осиёнинг, Ўзбекистоннинг норасмий миллий рамзларидан бири сифатида қарашни шакллантиришимиз лозим.\nЁки бўлмаса, қайрағоч. Ҳудудларда кўкаламзорлаштириш учун қайрағочдан фойдаланайлик, десак, қайрағоч йўқ. Қайрағоч қаерлардадир сақланиб қолди холос. Узоқ йиллик қадимий қайрағоч дарахти бизда оддий бир дарахт сифатида қабул қилиниб келиняпти, холос.\nЭкологик полиция ташкил этиш ҳақида\n— Бу – энг оғриқли масалалардан биттаси. Буни, ўзингиз яхши биласиз, бугундан бошлаб, Экологик полицияни ташкил қилган тақдиримизда ҳам, бу бир кунда бўладиган ҳолат эмас. Бу – жамиятдаги яшилликка бўлган муносабатни ўзгартирмагунча, ҳеч қачон бунга эриша олмаймиз.\nБунинг йўли қанақа? Тушунтириш, жарима солиш, қонунчиликни такомиллаштириш билан баробар олиб борилиши лозим.\nЭкологик полиция тўғрисидаги биринчи таклифлар чиққан пайтда, мен ҳам бу масалада кўп ўйладим. Кейинчалик, экологик прокуратура ташкил этилганидан кейин, балки шу орқали қанчадир функция бажарилар, деган масала ҳам келди. Лекин экологик полицияни ташкил этишга оид жараёнларни ҳам давом эттириш керак.\nЭкологик полиция жойида, тез реакция бера оладиган бўлиши, маълумот қачон етиб борса, кейин келиб муносабат билдирадиган бўлмаслиги керак. Бу таклифни албатта кўриб чиқамиз.\n«Ҳудудларга баҳо беришда яшиллик даражаси инобатга олиниши лозим»\nСамарқанд вилояти Паст Дарғом тумани маркази Жума шаҳри (2019 йил, сентябрь) Фото: KUN.UZ\n— Нима учун кесилаётганининг яна бир томони – кесилаётган дарахтнинг баҳосига нисбатан мавжуд нормаларнинг такомил эмаслиги. Табиатга етказилган зарар миқдорини ҳисоблашдаги камчиликлар, жарималар миқдори пастлиги, тегишли чоралар кўрилмаётгани оқибатида йирик-йирик корчалонлар бир нечта чинорни кесиб ташлаяпти.\nЭкологик партия бир таклифни илгари суришни режалаштирмоқда. Масалага бошқа томондан ҳам қараб кўриш керак-да. Дарахтлар кесилишининг сабабларини қидиравериш керак. Нима учун кесиляпти? Энергия танқислиги сабабли, бизнеснинг орқасидан кесилаётгандир.\nТаклифларимиздан бири (биз буни ҳали шакллантиряпмиз, маромига етказамиз) – ҳудудларнинг ижтимоий-иқтисодий кўрсаткичларини баҳолашда у ердаги яшил майдонларнинг фоиз кўрсаткичи ҳисобга олиниши зарур. Шунда, маҳаллий ҳокимият ўйлайди: агар ҳозир мана буни кесиб ташласак, яшил ҳудудлар кўрсаткичи маълум миқдорда камаяди.\nУра-урачилик билан экилган арчалар кўп ўтмай қуриб қолиши ҳақида\nСурхондарё вилояти Сариосиё тумани марказидаги Афросиёб маҳалласи (2019 йил, август) / Фото: KUN.UZ\n— Ура-урачилик бўлаётгани ҳақидаги фикрга қўшиламан. Айниқса, арча экиш. Арчани ёзнинг чилласида ёки ҳатто баҳорда экамиз. Ваҳоланки, арча – бизнинг ўсимлигимиз эмас.\nЎзимиз ҳам шунақа акция ўтказганмиз. Ўн мингдан кўпроқ арча кўчати олдик. Лекин агар бозорга борсангиз, арчадан бошқа нарса йўқ. Тўғрими? Чинор ҳам йўқ. Қайрағоч ҳам йўқ. Ёки бошқаси ҳам. Бўлса ҳам, ўта қиммат бўлади.\nБитта дарахтнинг пулига ўнта арча берса, албатта, шу экилади. Ҳақиқий даҳшатли масала эса ундан кейин бошланади: экилган арча бирпасдан кейин сарғаяди, қуриб қолади.\nБир неча ой олдин бўлган юқори даражадаги мажлисда бу масала муҳокама қилинди. Арча ўтқазишни тизимли ташкил этиш ва яратилган боғни (боғ деб атайлик) қайсидир структура балансига ўтказиш, рақамлаш, паспортлаш ва унга жавобгарлик масаласи ҳам кўтарилди. Ўзим ҳам иштирок этганман, бу масала кўтарилган.\nЎйлайманки, экологик полиция масаласи бўйича ҳам, экилган дарахтларни парваришлашни кимнингдир зиммасига ўтказсак, менимча, оз бўлса-да олдинга силжиш бўлади.


Путин Сочида Депардье билан учрашди - BBC Uzbek - Dunyo\nПутин Сочида Депардье билан учрашди\nСўнгги янгиланиш 6 январ 2013 - 12:36 GMT\nДепардье Россияни қаттиқ севишини айтиб очиқ мактуб йўллаган\nРоссия Президенти Владимир Путин Сочи шаҳрида француз актёри Жерар Депардье билан учрашиб, унга ўз қўли билан Россия паспортини тақдим қилган. Бу ҳақида жаноб Путиннинг воизи хабар тарқатди.\nУчрашув Россиянинг "Биринчи канал"и орқали намойиш қилинган. Бироқ унда паспорт топширилаётгани кўринмаган.\nЖерар Депардье 3 январда Россия фуқаролигини олганди. Ҳали декабрь ойида жаноб Депардье Le Monde газетаси журналисти саволларига жавоб бера туриб, "Путин менга аллақачон паспорт юборди", деб айтганди.\nУндан бироз олдин эса 63 ёшли актёр катта даромадли фуқаролар учун киритилаётган баланд солиқларга норозилик тарзида француз фуқаролигидан воз кечиш ниятида эканини эълон қилганди.\n"Биринчи канал" 4 январь куни Депардьенинг очиқ хатини ўқиб эшиттирган. Унда "Мен сизнинг мамлакатингиз - Россияни жуда севаман, сизнинг одамлар, тарихингиз, ёзувчиларингизни севаман. Сизнинг маданиятингиз ва фикр юритиш услубингизни севаман. Отам бир вақтлар коммунист бўлган ва Радио Москвани тинглаган. Бу ҳам менинг маданиятимнинг бир қисми", - дейди жаноб Депардье.\nФранцияда Франсуа Олланд бошчилигидаги социалистлар ҳукумати 1 миллион евродан ошиқ даромад топадиган фуқаролар учун 75 фоизлик солиқни киритиш ниятида.\nДепардье бунга жавобан Франция ҳукуматини уни "муваффақияти, ижоди ва таланти" учун жазолашга уринишда айблаган.\nУнинг қарорини актриса Катрин Денёв дастаклаб чиққан. Брижит Бардо эса агар Франция ҳукумати цирк филларини сақлаб қолиш учун чора кўрмаса, у ҳам Россия фуқаролигини сўрашини билдирган. Декабрда Лион ҳокимияти туберкулёз билан оғригани гумон қилинган филларни ўлдириш қарорига келганди.


Венгриядаги Гран-Прида юнон-рум курашчиларимиз 3 та медални қўлга киритишди\n25 февраль, 2019, 14:45 151\nТеглар:Кураш | Ўзбекистон\n22-24 февраль кунлари Венгрияда юнон-рум кураши бўйича Гран-При турнири бўлиб ўтди. Ушбу рейтинг мусобақасида жаҳоннинг турли мамлакатларидан полвонлар совринли ўринлар учун кураш олиб бордилар. Бу ҳақда МОҚ матбуот хизмати хабар берди.\nҚувонарлиси, баҳсларда иштирок этган ўзбекистонлик спортчиларнинг уч нафари шоҳсупага кўтарилди. -55 кг вазн тоифасида юртимиз шарафини ҳимоя қилган Илҳом Баҳромов олтин медалга сазовор бўлган бўлса, мазкур вазндаги бошқа спортчимиз Жавоҳир Мираҳмедов бронза медалига эга чиқди. -60 кг вазнли спортчимиз Феруз Тўхтаев финалгача етиб борди ва кумуш медаль соҳибига айланди.\nУшбу иштирок орқали юнон-рум курашчиларимиз Токио Олимпиадаси лицензияси учун қимматли бўлган рейтинг очколарини ишлаб олишди.


Абдулазиз Комилов ва Сергей Лебедев давлат раҳбарлари кенгаши мажлисига тайёргарлик масаласини муҳокама қилди - Parstoday\nсентябр 12, 2020 14:05 Asia/Tashkent\nДарё сайтига кўра, суҳбат давомида Ўзбекистоннинг 2020 йилда МДҲга раислиги Тадбирлар режасини амалга ошириш жараёни юзасидан атрофлича фикр алмашилган. Коронавирус пандемиясига қарамай, Ўзбекистон томони илгари режалаштирилган тадбирларнинг аксариятини муваффақиятли амалга оширгани қайд этилган.\n«Бу йил МДҲнинг устав органлари Ташқи ишлар вазирлари кенгаши (12 май), ҳукумат раҳбарлари кенгаши (29 май) ва МДҲ Иқтисодий кенгаши (30 июнь) йиғилишлари ҳамда соҳавий ҳамкорлик органларининг қатор учрашувлари видеоконференция шаклида бўлиб ўтказилди. Учрашувда Ўзбекистоннинг МДҲга раислигининг асосий воқеаси – Давлат раҳбарлари саммитига (16 октябрь) пухта тайёргарлик кўриш масалаларига алоҳида эътибор қаратилди. Ушбу тадбир кун тартибига МДҲ фаолияти самарадорлигини янада оширишга қаратилган муҳим масалалар киритилганлиги таъкидланди», — дейилади хабарда.\nЭслатиб ўтамиз, Абдулазиз Комилов ШҲТга аъзо давлатлар Ташқи ишлар вазирлари кенгашининг 10 сентябрь кунидаги мажлисида иштирок этиш учун Москва шаҳрига борган. Ўзбекистон ташқи ишлар вазири Россия ташқи ишлар вазири Сергей Лавров билан мулоқот қилди.\nМДҲга аъзо мамлакатларнинг йиғилиши бўлиб ўтди


Пойтахтда маиший чиқиндиларни тўплаш ва утилизация қилиш тизими модернизацияланмоқда - Anhor\nAnhor Все посты Пойтахтда маиший чиқиндиларни тўплаш ва утилизация қилиш тизими модернизацияланмоқда\nПойтахтда маиший чиқиндиларни тўплаш ва утилизация қилиш тизими модернизацияланмоқда\nБу йил қаттиқ маиший чиқиндиларни самарали утилизация қилиш, кўчаларда тозаликни таъминлашни бир тизимга солиш имконини берувчи махсус техниканинг ишлашини мониторинг қиладиган янги тизим жорий этилди.\nАҳоли сонининг кўпайиши ва турмуш фаровонлигининг ошиши билан маиший чиқиндилар ҳажми ҳам ортиб бормоқда – уларнинг кунлик ҳажми қарийб икки минг тоннани ташкил этмоқда. Шаҳарда аҳоли маиший маданияти даражасини ошириш ва барқарор санитария-эпидемиологик ҳолатни сақлаш мақсадида янги пунктлар ва модуллар қурилмоқда. Жумладан, жорий йилнинг ўтган даврида 200 пункт ва 100 модул фойдаланишга топширилди.\nАвтотранспорт корхоналари паркини янгилаш борасида ҳам изчил ишлар амалга оширилмоқда. Бу йил 74 та янги махсус машина – «MAN» русумли 22 та самосвал, «Isuzu» русумли 36 та автотранспорт ва бошқа техника воситалари харид қилинди.\n“Ушбу тизимнинг самарали фаолият юритаётгани санитария ва эпидемиология ҳолати барқарорлигини таъминлашга хизмат қилмоқда, – дейди “Махсустранс” ишлаб чиқариш бошқармаси бошлиғи ўринбосари Исмоил Саъдуллаев. – Икки минг нафардан зиёд ходимимиз ҳар куни ушбу хайрли ишга ўз ҳиссасини қўшмоқда. Улар маиший чиқиндиларни тўплаш ва утилизация қилиш тизимини модернизация қилиш, махсус техника воситалари ишини мониторинг қилишда фаол иштирок этмоқда”.\nҲар бир машина учун мақбул йўналиш ишлаб чиқилган бўлиб, уларнинг аксарияти GPS-мониторинг тизими орқали мунтазам текшириб борилмоқда. Шундай чора-тадбирларнинг амалга оширилиши самарасида “Махсустранс”га келиб тушаётган мурожаатлар сонини сезиларли камайтиришга эришилди. Жумладан, авваллари кунига олтмиштагача ариза келиб тушган бўлса, энди уларнинг сони ойига бир нечтани ташкил қилмоқда, деб ёзади ЎзА.\nСузоқ тумани ёки Ўзбекистон ва Қирғизистон орасида баҳсли ҳолатни юзага келтираётган икки километр


Банкомат ва POS-терминаллар - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nБанкомат ва POS-терминаллар\nОхирги янгиланиш: 11.Фев.2021 3:40 PM\nТавсия этилаётган хавфсизлик чоралари максимал даражада банк карталаридаги жамғармалар сақланишини ва рухсатсиз ишлатилишини олдини олишни таъминлайди.\nБанк картасидан фойдаланган ҳолда операцияларни амалга ошириш учун банкоматни танлашда сиз яқинда шубҳали шахсларнинг йўқлигига эътибор беришингиз керак. Aгар бундай шахслар бўлса, сиз бу ёки бошқа банкоматдан фойдаланиш учун қулайроқ вақтни танлашингиз керак.\nБанкомат томонидан чоп етилган квитансияларни уларда кўрсатилган суммаларни кейинчалик банк ҳисобварағи билан таққослаш учун сақлаб қўйинг.\nAгар банкомат тўғри ишламаса (масалан, у узоқ вақт кутиш режимида бўлса, ўз-ўзидан қайта ўчиб ёқилса), сиз бундай банкоматдан фойдаланманг, клавиатурадаги "Отмена" тугмачасини босиб, амалдаги операцияни бекор қилинг ва банк картасининг қайтишини кутинг.\nБанк картаси билан операцияларни фақат ўзингизнинг ҳузурингизда бўлишини талаб қилинг. Бу сизнинг банк картангизда кўрсатилган шахсий маълумотларингизни қонунга хилоф равишда ишлатилиш хавфини камайтиради.\nТоварлар ва хизматлар учун тўловларни амалга ошириш учун кассирнинг илтимосига биноан ПИН-кодни киритаётганда, яқин атрофдаги одамлар буни кўра олмаслигига ишонч ҳосил қилишингиз керак. Бунда ПИН-код киритилишида POS- терминалнинг клавиатурасини қўлларингиз билан тўсишингиз керак.\nPOS-терминалга ПИН-кодни киритишдан олдин, кузатув камераси POS-терминалга йўналтирилмаганлигига эътибор беринг.\nAгар операция муваффақиятли якунланган бўлса, терминал экранида (Одобрено) хабар пайдо бўлади ва квитанциянинг биринчи нусхаси автоматик равишда (кассир учун) ва «ENTER» тугмачасини босгандан сўнг квитансиянинг иккинчи нусхаси (мижоз учун) чоп этилади.\nЧекни олгандан сўнг, чекда кўрсатилган суммани текширишни унутманг.\nAгар банк картаси орқали тўлашга уриниш пайтида "Отклонено" деган хабар пайдо бўлса, терминал томонидан чиқарилган квитанциянинг битта нусхасини банк баёнотида кўрсатилган операциянинг йўқлиги текшириш учун сақлашингиз керак.\nAгар тўлов тизими контаксиз интерфейсга эга карталарни қўллаб-қувватласа, хавфсизроқ тўлов усули сифатида контаксиз тўлов усулидан фойдаланиш мақсадга мувофиқдир.\nТоварларни сотиш ёки хизматлар кўрсатиш бўйича ҳар бир пунктда ушбу тўлов тизимларининг карталари қабул қилиниши тўғрисида хабар берувчи стикерлар ўрнатилиши мумкин. Стикерлар кўринарли жойларга (кириш эшиклари, деразалар, устунлар ва бошқаларга) жойлаштирилиши мумкин.\nСавдо ва хизматлар кўрсатадиган ташкилотларда банк карталаридан фойдаланганда ҳушёр бўлинг.


ТАЖРИБА: НАЗАРИЯ ВА АМАЛИЁТ УЙҒУНЛИГИ\nБугун мамлакатимиз соғлиқни сақлаш тизимида олиб борилаётган фаолиятлар аҳолига сифатли тиббий хизматларни яқинлаштирмоқда. Бунинг баробарида кадрлар малакасини мустаҳкамлаш ҳамда шу мақсадларга хизмат қилувчи ҳамкорлик алоқаларини кенгайтиришга хизмат қилмоқда.\nЖумладан, Республика ихтисослаштирилган травматология ва ортопедия илмий-амалий тиббиёт марказида Россия давлатининг Г. Илизаров номидаги травматология-ортопедия илмий-текшириш институти профессори иштирокида бир ҳафта давомида амалга оширилган тиббий кўрик, маҳорат дарслари ва мураккаб жарроҳлик амалиётлари фикримиз далилидир.\nРеспублика ихтисослаштирилган травматология ва ортопедия\nилмий-амалий тиббиёт маркази директори, профессор:\n– Россиялик мутахассиснинг ташрифидан кўзланган мақсад, аввало, ҳамкорлик алоқаларини янада мустаҳкамлашдир. Яъни, улар иштирокида бир ҳафта давомида болаларда умуртқа поғанасида учрайдиган оғир касаллик – сколиозни даволашга инновацион технологиялар ва янгича ёндашувларни татбиқ этиш, бу борада илмий маърузалар уюштириш, маҳорат дарслари ҳамда мураккаб жарроҳлик амалиётларини ташкил қилишдир. Биринчи ўринда давлатимиз раҳбари таъкидлаганидек, тиббиётимиз амалиётига юқори технологик тиббий асбоб-ускуналарни олиб кириш, бу орқали нафақат пойтахтимизда, балки вилоят ва чекка ҳудудлар аҳолисига ҳам сифатли тиббий хизматни яқинлаштиришимиз зарур. Мазкур фаолиятлар эса ана шу мақсадларга хизмат қилиши билан аҳамиятли. Яратилган шарт-шароитлар натижасида беморлар ҳар қандай мураккаб операция бўлмасин хорижга чиқишига ҳожат қолаётгани йўқ, зарурат туғилса, чет эллик мутахассисларнинг ўзлари жалб қилинмоқда. Бу каби ҳамкорлик алоқалари туфайли фаолиятга янги усуллар жорий этилмоқда. Марказимиз мутахассисларининг ҳам тажрибаси катта албатта, бироқ бугунги тиббиёт тўхтаб қолишни ёқтирмайди. Шу боис, тиббиёт ходими доимий изланишда бўлиши керак. Шундагина халқимизни сифатли тиббий хизмат билан таъминлашдек асосий мақсадимизга эришишимиз осон кечади.\nШундан сўнг, марказдаги фаолиятлар ва ҳамкорлик алоқалари хусусида хорижлик мутахассис фикри билан қизиқдик.\nАкадемик Г. Илизаров номидаги травматология-ортопедия\nилмий-текшириш институти тиббиёт фанлари доктори, профессор. Россия:\n– Мамлакатингизда соҳага қаратилаётган эътибор натижасида тиббиёт жадал ривожланмоқда. Бу борада салмоқли натижаларга эришилмоқда. Халқаро кўламдаги ҳамкорлик алоқалари эса муҳим ҳисобланади. Шу маънода ушбу марказ фаолиятида олиб борилаётган тизимли ишларни мен ҳам қўллаб-қувватлайман. Сабаби, тиббиётда малака ва тажриба алмашиш муҳим ўрин тутади. Кўп йиллик тажрибам мисолида айтишим мумкинки, илмий изланиш, янгича ёндашув ва замонавий технологияларсиз тиббиёт ривожланишини тасаввур қилиш қийин. Касалликлар бўйича фикр алмашиш, тажрибалар хилма-хиллиги эса фаолият сифатини яхшилашга хизмат қилади. Ахир илм-фан мунтазам ривожланиш жараёнида, янгиликларни фаолиятда дадил қўллаш учун эса малака, тажриба ва маҳорат зарур. Шу маънода юртингизда, хусусан, ушбу марказда йўлга қўйилаётган тизимли ишлар ва ҳамкорлик алоқаларида айни шу мақсадлар назарда тутилган. Касаллик хусусида тўхталадиган бўлсам, албатта, бунга жиддий қараш лозим. Агар вақтида олди олинса ва зарурий муолажалар амалга оширилса бугунги тиббиёт имконияти билан уни бартараф этиш мумкин.\nЙилига 100 нафарга яқин бемор сколиоз хасталигидан холи қилинаётган муассасада олиб борилаётган ишлар борасида малакали мутахассис қуйидаги фикрларга тўхталиб ўтди.\n– Халқимиз тилида букрилик деб юритиладиган сколиоз касаллиги ортопедик хасталиклар ичида энг оғир тур ҳисобланади, – дейди марказ мутахассиси, тиббиёт фарлари доктори Илҳом Хўжаназаров. – У умуртқа поғонасининг ёнга ва ўз ўқи атрофида қийшайиши билан кечади ва асосан болаларда учрайди. Шулар орасида туғма сколиоз болаларда онанинг ҳомиладорлик давридаёқ шаклланади ва нуқсон билан туғилади. Шулардан келиб чиққан ҳолда айни пайтда марказда мазкур хасталикларни эрта ташхислаш, олдини олиш ва уларни самарали даволаш усуллари бўйича изчил чора-тадбирлар амалга оширилмоқда. Жумладан, хорижнинг етук мутахассислари билан ҳамкорликда жарроҳлик амалиётлари бажарилмоқда. Бунинг натижасида сколиознинг энг оғир тури билан хасталанган беморлар ҳам соғлом ҳаётга қайтарилмоқда. Бундай операциялардан чиққан беморлар соғлом турмуш тарзига қайтиши баробарида маълум муддатдаги реабилитациядан сўнг енгил спорт турлари билан бемалол шуғулланиши ҳам мумкин.\nФаолиятлар кўлами кенг, эришилаётган натижалар салмоғи ҳам шунга яраша. Керакли муолажалардан сўнг, шифо топиб, саломатлиги бутунлай тикланган беморлар қалбидаги қувонч эса сўзимиз исботидир.\n– Мендаги ногиронлик кўриниши нафақат жисмоний саломатлигим, балки тенгдошларим орасида юришимда ноқулайликлар туғдириши билан руҳиятимга ҳам салбий таъсир кўрсатар эди, – дейди бемор Рухшона Бозорбоева. – Мана, 6 соатлик жарроҳлик амалиётидан сўнг мен ҳам соғломман. Бунинг учун барча шифокорларга миннатдорлик билдираман. Ривожланаётган мамлакатимизда тиббиёт соҳасига қаратилаётган эътибор натижасида бугун мен каби беморлар яна соғлом ҳаётга қайтмоқда. Орзуларим кўп, бироқ саломатлигимдаги муаммо улар рўёбига эришишимга тўсқинлик қиларди. Шундай экан шифокорлар нафақат соғлиғимни, балки орзуларимга бўлган умид ва ишончимни ҳам қайтариб берди. Ёшлигимдан ҳамшираликка қизиқаман, шу боис, мен ҳам келажакда шифокор бўлмоқчиман.\nҲа, шифокорлик касби масъулияти оғир, меҳнати машаққатли. Бироқ, навбатдаги узоқ давом этган мураккаб операциядан чиққан ҳар қандай мутахассис учун ҳам заҳматли меҳнати эвазига соғлом ҳаётга қайтган беморнинг миннатдорлиги ва самимиятидан ортиқ бахт бўлмаса керак. Тиббиёт соҳасини янада такомиллаштириш, халқимиз саломатлигини асраш йўлидаги бу каби эзгу фаолиятларнинг мамлакатимиз бўйлаб амалга оширилаётганлиги эса эртанги соғлом келажакка мустаҳкам пойдевор бўлиши шубҳасиз.\n№ 17, 27.04.2018 « орқага


Австралияда қадимий гигант астероиднинг излари топилди\n18:36 / 17.05.2016\nОлимлар бир неча миллиард йил аввал Ер билан тўқнашган улкан астероиднинг изларини топишга муваффақ бўлишди. Бу тўқнашув вайронкор зилзила ва цунамиларга сабаб бўлиши керак эди. Тадқиқот ҳақидаги мақола Precambrian Research'да нашр этилган.\nАвстралиянинг шимоли-ғарбий қисмида топилган митти шиша пуфакчалар астероиднинг қулашидан далолат беради. Олимларнинг фикрича, улар астероид қулаган пайтда бирор модданинг буғланиши натижасида ҳосил бўлган.\n"Зарбнинг кучидан модда сайёра узра сочилиб кетган. Бундай кўринишдаги пуфаклар денгиз тубида топилиб, уларнинг ёши 3,46 миллиард йил қилиб белгиланди", - дея изоҳ беради Австралия миллий университети олими доктор Эндрю Гликсон.\nБу астероид қадимийлиги бўйича Ер билан тўқнашган иккинчи энг катта астероид экани тахмин қилинмоқда.\n"У пайтда ҳосил бўлган ҳар қандай кратер вулқонлар фаоллиги ва литосфера плиталарининг ҳаракати сабаб яксон қилинган", - дейди олим.\nУнинг эҳтимолига кўра, инсоният бундай тўқнашувларнинг кичик бир қисминигина билади.\nДоктор Гликсоннинг сўзларига кўра, 2,5 миллиард ёшдан катта бўлган 17та астероиднинг қулаганига далиллар топилган.


Луис Энрике: «Косово билан ўйиндан хавотирдаман»\nДушанба, 29 Март\nИспания миллий жамоаси бош мураббийи Луис Энрике ЖЧ-2022 саралаши 2-тури доирасида Грузияга (2:1) қарши баҳсдан сўнг ўз фикрлари билан ўртоқлашди.\n«Косово билан ўйиндан хавотирдаман. Агар бизга сифатли ўйин, аниқлик, нозиклик ва тетиклик етишмаса, бугунги баҳсдагидек қийин бўлади. Аммо Испания жаҳон чемпионатига чиқиши керак, бошқа вариантни кўриб чиқмаймиз.\nРақиблар бизга осонликча очко бермасликларини кўрдик. Жаҳон чемпионатида чоракфиналда ўйнаган Швейцария, Украина ва Германия билан эмас, мундиалда қатнашмаган жамоаларга қарши қийналяпмиз. Шунинг учун кейинги баҳс ташвишга солмоқда.\nБиринчи бўлимда бизга жасорат етишмади. Иккинчи бўлимда кўпроқ имкониятлар яратдик, бу рақибнинг чарчаши натижаси эди. Якунда Ольмо гол урди, бу жуда зўр. Косовога қарши ўйин ҳам худди шундай оғир бўлади, деб ўйлайман», – дея Энрикенинг сўзларини келтиради Маrcа.\nЛуис Энрике Косово\nХави: «17 ёшли Гавининг 30 ёшли футболчидек ўйнаётгани ҳайрон қолдирмоқда»\n«Барселона» Фати билан шартномани узайтирди ва унинг товон пулини 1 млрд евро этиб белгилади\nБензема: «Ҳеч қачон «Олтин тўп»га ҳозиргидек яқин бўлмаганман»\nКуман «Барса»нинг ЕЧЛдаги натижалари ҳақида: «Топ-клубларда ўсиш кузатилди, бизда эса пасайиш»


"Ювентус" футболчиси янги мавсумни Лондон клубида бошлаши мумкин\n23 июнь, 11:37\nЛондоннинг “Вест Хэм” клуби Туриннинг “Ювентус” клуби ҳимоячиси Лука Пеллегринига қизиқиш билдирмоқда.\nИталиялик журналист Николо Скира ўзининг твиттер саҳифасида маълум қилишича, инглиз клуби 23 ёшли футболчини жорий ёзги трансфер ойнасида отиб олиш вариантини кўриб чиқмоқда. Ўз навбатида А Серия гранди футболчини муносиб пул эвазига қўйиб юборишга тайёр.\n23 ёшли Пеллегрини ўтган мавсум "Ювентус" сафида барча турнирларда жами 21 та ўйинда майдонга тушди ва 1 та голли узатмани амалга оширди. Унинг клуб билан шартномаси 2025 йилнинг ёзига қадар мўлжалланган.


Хитой COVID-19 тарқалишини тўхтата олмаяпти, Эстонияда коронавирусдан ҳимоя қилувчи бурунга сепиладиган дори яратилди. Коронахабарлар - Daryo\n12:28, 02.08.2021 20965\nЖонс Ҳопкинс университети маълумотларига кўра, дунёда 198 291 544 киши COVID-19 билан касалланган, шуларнинг 4 224 015 нафари вафот этган. Касалланиш ҳолатларининг кўплиги бўйича АҚШ (35 миллион), Ҳиндистон (31,6 миллион), Бразилия (19,9 миллион), Франция (6,2 миллион) ва Россия (6,2 миллион) энг олдинда бормоқда.\nХитой ҳукумати ҳозирча COVID-19 тарқалишини тўхтатишга муваффақ бўлмаётганини маълум қилди.\nҲукумат кўрган чораларга қарамасдан, Хитой ичида COVID-19 билан касалланиш ҳолатлари ўтган бир кеча-кундузда 55 тага кўпайди. Ундан олдинги куни (31 июль) 53 та шундай ҳолат қайд этилган эди.\nЯкшанба куни (1 август) Хитойда касалланганлар сони жами 98 кишига ошди, уларнинг 43 нафари чет элдан кириб келган. Мамлакат ичида вирусни юқтириш ҳолатлари Цзянсу, Хунань, Хубэй, Шаньдун, Хэнань, Хайнань, Юньнань провинцияларида ва Пекинда қайд этилди. Касалланиш ҳолатларининг ўсишини экспертлар дельта штамм билан боғламоқда.\nМамлакат ичида инфекция тарқалиши бўйича биринчи ўринда Жуйли (Юньнань провинцияси), иккинчи ўринда эса Нанкин (Цзянсу провинцияси) шаҳарлари бормоқда. Жуйлида вирус июль ойида қўшни Мьянмадан ўтган бўлса, Нанкинда эса чет элдан етиб келган авиалайнерларни тозалаш билан шуғулланган аэропорт ходимлари вирус тарқатувчига айланди.\nАҳолиси 9,3 миллиондан ортиқ бўлган Нанкин ҳукумати юз минглаб одамларни яккаланиш режимига жойлаштирди. Шунингдек, у ерда миллионлаб одамлар коронавирус тестидан ўтказилади. Энди Нанкинни ҳамда Чжанцзяцзе (Хунань провинцияси)ни тарк этган шахсларни текшириб боришга уринишмоқда. Айни пайтда ҳукумат Чжанцзяцзеда яшайдиган 1,5 миллион аҳолининг барчаси учун яккаланиш режимини жорий қилиб, маҳаллий сайёҳлик нуқталарини ёпиб қўйди.\nМавзуга доир: Хитой COVID-19 келиб чиқишини ўрганишнинг 2-босқичи бўйича ЖССТ билан ҳамкорлик қилишдан бош тортди\nЭстония олимлари коронавирусга қарши спрей ишлаб чиқди, у энг кўп хавотир уйғотувчи штаммларнинг барчасидан ҳимоя қилади.\nГен инженерияси билан шуғулланувчи Icosagent компанияси илмий директори Март Устав маълум қилишича, лаборатория тадқиқотлари бурунга сепиладиган дори, ЖССТ фикрича, энг кўп хавотир уйғотадиган штаммларнинг барчасидан, шу жумладан, ҳозирда Эстонияда тарқалаётган дельта штаммдан ҳам ҳимоя қилади.\n«Биз жамоамиз билан вирусдаги ўзгаришларни доимий равишда кузатиб бориб, BioBlock спрейининг ҳали кенг тарқалиб улгурмаган штаммларни нейтраллаштириш қобилиятини синамоқдамиз», — деди Устав.\nМавзуга доир: Исроил капсула шаклидаги вакцинани ишлаб чиқди, 1 миллиондан ортиқ бола коронавирус туфайли етим қолди. Коронахабарлар\nЖаҳон соғлиқни сақлаш ташкилоти (ЖССТ)нинг Фавқулодда ҳолатлар қўмитаси дунё ҳамжамиятини 2022 йил ўрталаригача аҳолининг 60 фоизини эмлашга чақирди.\nЖССТ вакиллари эслатишича, COVAX вакциналарни тақсимлаш механизми орқали атиги 90 миллион доза дори ўтган, бутун дунё бўйлаб эса 3 миллиард доза вакцина тарқалган.\nЖССТ ташкилотга аъзо мамлакатларга 2021 йил сентябргача дунё аҳолисининг камида 10 фоизини, декабргача — 40 фоизини, 2022 йил ўрталаригача эса 60 фоизини эмлашга даъват этди. «Аҳолининг заиф гуруҳларини COVID-19 вариантлари пайдо бўлиши ва тарқалишидан ҳимоя қилиш учун глобал бирдамликни кучайтириш талаб этилади», — дейилади ЖССТ хабарида.\nУшбу мақсадга эришиш учун тўрт ой ичида даромад даражаси паст ва ўртача бўлган мамлакатларда яна 250 миллион киши вакцинациядан ўтиши керак.\n«Бу пандемия юқори даражада юқумли вирус келтириб чиқарди, аммо тақсимот, тенгсизлик ҳамда келажакка сармоя киритишга тайёр бўлмаслик уни бир неча маротаба кучайтирди. Шунинг учун биз жамиятимизнинг камчиликларини бартараф қилишимиз керак», — дейилади хабарда.\nМавзуга доир: Яқин Шарқ ва Шимолий Африкада COVID-19’нинг тўртинчи тўлқини юз бермоқда\nБерлинда коронавирус чекловларига қарши намойишларда 600 га яқин одам қўлга олинди.\n1 август куни шаҳарда шу мавзуга бағишланган 13 та норозилик акцияси бўлиб ўтди. Бранденбург дарвозаси яқинидаги майдонга сув замбараклари олиб келинди. У ерда Querdenken 711 ҳаракатининг юзлаб тарафдорлари тўпланди. Намойишга пандемия чоғида ижтимоий масофа қоидаларига риоя қилиш иложсизлиги туфайли шаҳар ҳукумати томонидан розилик берилмаган.\nДастлаб полициячилар акция ўтказилишининг олдини олишни режалаштирган эди, аммо бунга муваффақ бўлмади.\nМавзуга доир: Европада коронавирус чекловларига қарши оммавий норозиликлар бўлиб ўтди. Франция, Буюк Британия, Италия ва Грецияда намойишчилар кўчаларга чиқди (фото)\n12:26, 20.09.2021 74442\n19:38, 26.09.2021 73311\n11:42, 22.09.2021 80226\n23:34 Бугун 512\n23:22 Бугун 772\n23:10 Бугун 1023\n22:58 Бугун 2675\n15:11, 27.09.2021 114080\n07:34, 27.09.2021 60416\n13:25 Бугун 61675


Ўзбекистонда апрель ойида нарх-наво қанчалик ўзгарган? | Qalampir.uz\nЎзбекистонда апрель ойида нарх-наво қанчалик ўзгарган?\nЖамият\t01 Май 2019 09:47 3766\nЖорий йилнинг апрель ойида товарлар ва хизматларнинг истеъмол нархлари ўртача 0,9%га кўтарилган.\nДавлат статистика қўмитаси хабарига кўра, умумий ҳисобда 2019 йилнинг январь-апрель ойлари давомида истеъмол бозоридаги товарлар ва хизматлар нархлари 5,3%га қимматлашди. 2018 йилнинг апрель ойига нисбатан республика истеъмол секторидаги ўртача нархлар 13,7%га ошди.\n2019 йилнинг апрелида товарлар ой давомида 1,0%, жумладан озиқ-овқат маҳсулотлари 1,0%, ноозиқ-овқат маҳсулотлари 1,1%га қимматлашди. Хизматлар нархлари эса 0,6%га ошди.\nУмумий ҳисобда 2019 йилнинг январь-апрель ойлари давомида озиқ-овқат маҳсулотлари 7,4%, ноозиқ-овқат маҳсулотлари 3,9%, хизматлар 3,1%га қимматлашди.\nЙил давомида (2019 йил апрель ойи 2018 йилнинг апрель ойига нисбатан) озиқ-овқат маҳсулотлари нархлари 16,0%, ноозиқ-овқат маҳсулотлари 11,1%, хизматлар 13,3%га кўтарилди.\n2019 йилнинг апрель ойида ҳар бир йирик гуруҳнинг салмоқ вазнларини инобатга олган ҳолдаги умумий истеъмол нархлари индексига товарлар нархлари ўзгариши катта таъсир кўрсатиб (0,8 фоиз даражасида, кейинги ўринларда ф.д.), бу вақтда хизматлар таъсири 0,1 ф.дни ташкил этган.\nОзиқ-овқат маҳсулотларидан нархларнинг ўсиши борасидаги етакчилик сўнгги икки ой давомида мева-сабзавот ҳамда сут маҳсулотлари гуруҳига тегишли бўлиб қолмоқда (нархлар мос равишда 2,4% ва 1,1%га қимматлашган).\n2019 йилнинг март ойида мевалар, сабзавотлар ва картошка нархлари 4,5%, сут маҳсулотлари 1,5%га қимматлашган. Тухум нархлари эса кетма-кет уч ой давомида арзонлашиб бормоқда (февралда 0,2%, март ойида 1,2%, апрелда 3,1%).\nУмумий ҳисобда, 2019 йилнинг январь-апрель ойлари давомида нархларнинг ўсиши бўйича етакчи учликни мева-сабзавот (20,5%), сут маҳсулотлари (9,3%) ва умумий овқатланиш (8,8%) нархлари банд этган.\n2018 йилнинг охирига нисбатан мевалар 27,8%, сабзавотлар 16,2%, картошка 7,9%га қимматлашган. Ой давомида мева-сабзавот маҳсулотларидан карам (20,1%), пиёз (17,3%), узум (15,7%), ошқовоқ (15,5%), сабзи (8,5%), картошка (6,6%) нархлари сезиларли даражада қимматлашди. Шу билан бир қаторда бодринг нархлари 46,6%га арзонлашди.\n2018 йилнинг декабрь ойига нисбатан нархларнинг ўсиши борасида етакчи ўринлар узум (1,7 баравар), тарвуз ва карам (1,5 баравар), помидор, қовун ва қовоқ (1,4 баравар) маҳсулотлари нархларига тегишлидир. Шу билан бир қаторда 2019 йилнинг тўрт ойи давомида бординг сезиларли даражада арзонлашди (38,8%).\nЙиллик натижаларга кўра, карам (3,1 баравар), сабзи (2,3 баравар), лавлаги (1,4 баравар), тарвуз, қовун ва ошқовоқ (1,3 баравар) нархлари бошқа турдаги маҳсулотларга нисбатан бир мунча юқори даражада қимматлашди. Шу билан бир қаторда, 2018 йилнинг апрель ойига нисбатан саримсоқ (35,1%), олма (23,0%), картошка (20,4%), бодринг (15,4%), помидор (12,3%) ва банан (0,1%) нархлари арзонлашганлиги қайд этилди, дейилади Давстатқўм хабарида.\n27 Февраль 09:21 51219\n28 Февраль 12:08 45762\n28 Февраль 13:38 36123\n27 Февраль 16:47 22929\n28 Февраль 10:04 21982


Дунёда энг кўп сотилган ўйинчоқнинг энг кичкина нусхаси яратилди\nДунёда энг кўп сотилган ўйинчоқнинг энг...\n23.09.2020 22:45 0 1756\nЯпонлар дунёдаги энг кичкина Рубик кубини намойиш этишди. Ҳар бир томонининг узунлиги 9,9 миллиметрдан иборат, дея хабар берди «Kyodo».\nТаъкидланишича, ўйинчоқ алюминийдан ясалган бўлиб, уни «Megahouse Corporation» компанияси ишлаб чиқарди. Рубик кубининг баҳоси — 198 минг иен (тахминан 1,9 минг доллар).\nЭслатиб ўтамиз, дунёдаги энг машҳур кубни венгриялик ҳайкалтарош Эрне Рубик 1974 йилда яратган. Айтишларича, Рубик куби сотилиши бўйича ўйинчоқлар орасида етакчилик қилади: бутун дунёда 350 миллиондан зиёд бошқотирма харид қилинган. Ушбу ўйинчоққа бағишланган кўплаб фан-клублар ва мусобақалар ташкил этилган.\nЯпония ўйинчоқ Рубик куби


Нурулло Остон. Эски дўкон (ҳажвия) | www.ziyouz.uz\nБош саҳифа Ўзбек насри онлайн антологиясиНурулло Остон (1955)Нурулло Остон. Эски дўкон (ҳажвия)\nҲозир нима кўп-тўйлар кўп. Қариндош-уруғ, ошна-оғайнилардан худо берган-никоҳ тўйидан чиқиб суннат тўйига, ундан чиқиб Пайғамбар ёши, мучал тўйига бўзчининг мокисидай югураман. Айниқса, рўза олдидан ҳамма бараварига келишиб олгандай қичаб қолади. Эрталаб тўй, тушда тўй, кечда тўй… Бормасанг, астойдил хафа бўлишади. «Нима, амалдор бўлиб қолдингми? Билиб қўй, амал ўз йўлига, ўтади-кетади, лекин элдан чиқма!» -дейишади. Шунинг учун элдан чиқмасликка ҳаракат қиламан. Бир тўйда ўтирибмиз, ҳофиз юракни сел қилганича эзилиб қўшиқ айтаяпти.\nЁрсиз ҳам бодасиз Маккага бормоқ на керак,\nУрайинму бошима саккиз беҳишту дўзахин,\nБўлмаса васли манга икки жаҳонни на қилай…\nҚўшиқ оҳангига берилиб ўтирган эдим, ёнимда ўтирган ширакайф дўкончи Бозорбой биқинимдан туртди:\n-Ока, ҳопиз қайси Иброҳимдан қолган дўконни этвотти?\nҲазиллашаяпти, десам, Бозорбой жиддий сўраяпти. Бирор нарса демасам, хафа бўлади. Атрофга қарадим. Рўпарамда ўтирганлар орасида Иброҳим деган қўшиқчини кўриб қолиб, Бозорбойга шуни имлаб кўрсатиб юбордим. Иброҳим суҳбатимизни эшитиб ўтирган экан.\n-Йўқ, ҳопиз менинг дўконимни эмас, Ибройим шипананинг дўконини айтаяпти, -деди у жиддий.\n-Ибройим шипананинг дўконига нима бўлган?\n-Нима бўлган, нима бўлган, балки нураб қолгандир, балки пойдевори йўқ бўлса, бошқатдан қуриш керакдир…\n-Эски бўлса, оғилхона қилса ҳам бўлади, -давом эттирдим мен. Хуллас, тўйдан ҳазил-ҳузул қилиб тарқалишдик.\nИброҳимдан қолган дўкон ўз йўлига, мен шаҳардаги гавжум бекатлардан бирига қурилган дўконни ўн йил ичида беш марта бузиб қурдим. Ҳар гал шаҳар мери алмашганида унинг дидига қараб дўконнинг рафторини ўзгартиришга тўғри келди. Бирови келиб тунукасини алмаштириб, шифер қилдирди, иккинчиси келиб уни черепицага алмаштирди, кейингиси қайта буздириб, ойнаванд қилдирди, яна бири келиб тўлқинсимон тунукага алмаштириб, уч хил рангга бўяттирди. Автобуслар қатнамай қўйганидан кейин бекатдаги дўконларга эҳтиёж қолмади. Мен ҳам ғавғодан қутилдим.\nҲозир яхши, тадбиркорлар уйидан дўкон, ресторан очиб, уриб савдони қилиб ётишибди. Эпчилроқлари у ёқ бу ёқ билан келишиб, шапалоқдай қарор чиқартириб олиб, пиёдалар ўтадиган йўлларни эгаллаб олишган. «Э ака, йўлни ҳам тўсиб олибсиз-ку», -деб эътироз билдирмоқчи бўлсангиз, қарорни рўкач қилишади. «Сандақаларнинг кўпини кўрганман, тадбиркорнинг йўлига шлагбум ташламоқчи бўласан ҳамманг, между прочим, мен халқни боғаяпман», -деб, кўкрагига уриб дўқ қилади. Ўша «халқни боғаётган» тадбиркорнинг ишини яхшироқ кузатсангиз, олиб келган маҳсулотини истаган нархида сотиб, кассадан ўтказишни хаёлига келтирмайди, боз устига электр токини яширинча олиб кирган, газдан ноқонуний фойдаланаётган бўлади. Бу хурмача қилиқлар аён бўлганидан кейин эпчил тадбиркор ҳавоси бўшаган пуфакдай писсайиб, «Ака, ўлиб қопмиз, билмай қопмиз, ёрдам қилинг, хизмат биздан», -деб ялинишга тушади.\nСамарқанд шаҳридаги Марказий истироҳат боғининг гир-атрофи лўлининг чодиридай ошхона-ю дўконлар билан ўралган, ҳатто ичкари томонлари емакхоналарга тўлиб кетган эди. «Эй биродар, ҳаёт фақат ошқозондан иборат эмас-ку, одам дам олиши керак, маданий ҳордиқ чиқариши керак», -дейдиган мард топилмади. Эл ичида ўзини сипо кўрсатиб, одоб билан юрадиган баъзи раҳбарчалар енг ичида иш қилиб, ўзини қўйнинг оғзидан чўп олишга уяладиган мусичадай кўрсатди. Натижада етти иқлим сайёҳлари бир кўришни орзу қилиб юрадиган шаҳри азим Самарқанднинг аҳоли гавжум жойлари дўкон ва дўконваччалар, шашлик ва кабобпазликлар учун гала қашқирлар ҳужум қилиб енгган арслондай парча-парча қилиб бўлинди, тақсимланди, талон-тарож қилинди. Сармояси борлар силлиққина қилиб жимжимадор имзочалар билан қарорлар чиқариб олишди, сармояси йўқлар беқарор ҳам қураверди. Ўндан ортиқ катта-катта китоб дўконлари изсиз ғойиб бўлиб, ўрнига неон чироқлари кўзни олгудек ялтиллаб турадиган ҳашам\nдор дўконлар пайдо бўлди. Тўғри-да, бизга китоб нимага керак қорин билан ўйлайдиган бўлсак! Фақат биттагина китоб дўкони тоғора сотишдан асраб қолинди.\nХусусийлаштиришда ҳам ўзига хос ўйин кетаяпти. Кўпчилик бойваччалар хусусийлаштириб олган ташкилот ёки корхонани ишлатмай шундай ташлаб қўяяпти, ёки уни бузиб ўзи учун икки қаватли қилиб иморат ёпаяпти. Шаҳар обод бўлаяпти, жамоатчилик яна жим. «Туринг биродар, ўрнингиздан қўзғалинг, онгингизни карахтликдан уйғотинг, қаранг, қанча бунёдкорлик ишлари қилинаяпти, сиз учун бу ишни биров қилиб бермайди, ҳеч бўлмаса эшигингизнинг олдини обод қилинг, эртага ўзингизга қулай бўлади», -дея ҳайғиргинг келади жамоатчиликка. Иброҳимдан қолган дўконга келадиган бўлсак, уни қайтадан қуриш ёки пойдеворини алмаштириш ўзимизга боғлиқ. Фақат унинг қонуний ёки ноқонуний қурилганлигини аниқлаб, ҳужжатлари тўғри бўлса, кейин жамоатчиликни ёрдамга чорлаб ишга киришиш керак.\n← Аввалги Аввалги Нурулло Остон. Уйланиш (ҳажвия)\nКейинги → Кейинги: Нурулло Остон. Мужик нимани хоҳлайди? (ҳажвия)


Аввалги депутат каромат кўрсатмагани учун янгисига ҳам ишонч йўқ\nЗикрилло Ишонч Ўзбекистонда ўтказилажак парламент сайлови ҳақида мамлакатнинг кўпгина фуқаролари маҳаллий матбуотда айтилаётган фикрлардан тубдан фарқ қиладиган нуқтаи назарга эга эканини кузатиш мумкин.\nАксарият фуқароларнинг кўча-кўйда, гурунгларда айтадиган бу каби мулоҳазаларини ҳукумат расмийлари бетўхтов такрорлаётган қарашларга мухолиф фикр сифатида баҳолаш мумкин.\n“Озодлик” мухбири бу гал кекса кишиларнинг парламент сайловига муносабатини ўрганишга ҳаракат қилди.\n“Сайланадиган депутатларни танимаймиз. Хоҳ Президентни сайласин, хоҳ депутатларни, бизга унинг фойдаси йўқ. Олдинги сайланган депутатлар нима каромат кўрсатди? Ўша-ўша қимматчилик, ўша-ўша етишмовчилик. Сайлангунча улар ҳар қандай ваъдани бераверади. Депутатликка сайлангандан сўнг ишим битди, эшагим сувди ўтди, қабилида иш тутади”, деди кекса сайловчилар.\n“Озодлик” мухбири билан суҳбатда бўлган кекса отахон ва онахонлар аввалги сайлов вақтида сайланган депутатларни умуман кўрмаганини, депутатлар маҳаллаларда бўлиб, одамлар билан мулоқотга киришмаслигини билдирди.\nНафақахўрлар мамлакатда ижтимоий ҳимоя масаласи жуда ёмонлигини, нафақа пуллари ниҳоятда камлигини, қарияларга эътибор йўқлигини таъкидлади.\nУларнинг фикрича, сайлов расмиятчилик учун ўтказилади. Сайловда депутат бўлиши олдиндан белгиланган кишилар ғолиб бўлади. Шунинг учун ҳозирги парламент мажлислари баҳс-мунозараларсиз, руҳсиз ўтади. Депутатлар эса инсонлар тақдирига доимо бефарқ қараб келяпти.


13:30 / 14.01.2020 1915 pdf Ўқиш режими + -\n1984 йилги Лос-Aнжелес Олимпиадасининг дзюдо мусобақаси финалларидан бири олимпия тарихида ўзгача из қолдирган. Ўшанда мисрлик Муҳаммад Али Рашван жароҳат олган япониялик рақибининг чемпион бўлишига имкон яратиб берганди.\nМоҳир курашчи Ясухиро Ямашита ярим финалда олган жароҳати туфайли финалда оқсоқланган ҳолда татамига чиқади. Рашван эса рақибининг ўнг оёғига биргина ҳужум билан ғалаба қозониши мумкин бўлгани ҳолда, ўзини енгишига имкон яратиб бериб, кумуш медаль билан кифояланади.\nУндан бу ҳақда сўрашганида: «Менинг диним жароҳатланганларга, айниқса, тананинг шикастланган қисмига ҳужум қилишни тақиқлайди. Агар рақибимга босим қилиб, шикаст еган оёғига ҳужум қилганимда, ногирон бўлиб қолиши ҳам мумкин эди. Ҳатто олтин медаль учун ҳам бундай қила олмайман», дея жавоб берган.\nМуҳаммад Aли Рашван расман олимпиада чемпионлари қаторида турмаса-да, жуда кўпчиликка ўрнак кўрсата олган. Ўша йили Халқаро Фейрплей Қўмитасининг «Ҳалол ўйин» соврини билан тақдирланган.\nOybek 21:37 / 27.02.2020\nКеча интернетдан топа олмагандик. Бугун телеграмдан чиқди. Ажойиб\n11:06 / 14.01.2020 1320\nЁқут Ҳамавийнинг .Муъжамул удабо, асарида буюк астроном, математик олим, тарих, луғат ва адабиёт соҳаларининг етук билимдони Абу Райҳон Беруний 362ҳижрий санада давоми...\n1452 11:09 / 22.02.2020\nРуҳий тарбия илмининг барча машойихлари ҳалол ва ҳаром масаласига ниҳоятда катта аҳамият беришган. Улар бу масалани атрофлича муҳокама қилишган ва ҳар бир давоми...\n846 12:30 / 25.07.2019\nАмр ибн Атабанинг мавлоси айтади .Саратоннинг иссиқ куни эди. Бир куни уйғониб, Амр ибн Атабани қидирдик. Қарасак, у тоғда саждада турар, устига эса бир булут соя давоми...\n662 08:10 / 01.04.2020\n7794 11:02 / 27.10.2018\n64 17:00 / 21 январь


Роаккутан – medu.uz – Дорилар ҳақида маълумотлар ўзбек тилида\nHome Йўриқномалар Роаккутан\n10 мг ли бир капсула қуйидагиларни сақлайди:\nтаъсир этувчи модда: изотретиноин – 10 мг;\nёрдамчи моддалар: соя дуккаклари мойи – 107,92 мг, сариқ ари муми – 7,68 мг, гидрогенизация қилинган соя дуккаклари мойи – 7,68 мг, қисман гидрогенизация қилинган соя дуккаклари мойи – 30,72 мг;\nкапсула қобиғи: 85% ли глицерол – 31,275 мг, желатин – 75,64 мг; Карион 83 (гидролизланган картошка крахмали, маннитол, сорбитол) – 8,065 мг, темир (III) оксиди бўёвчиси (Е172) – 0,185 мг, титан диоксиди (Е171) – 1,185 мг;\nкапсуладаги ёзувни ёзиш учун сиёҳ: шеллак, темир (II) (III)-оксиди бўёвчиси (Е172); Opacode Black S-1-17823 тайёр сиёҳини ишлатиш мумкин.\n20 мг ли бир капсула қуйидагиларни сақлайди:\nтаъсир этувчи модда: изотретиноин – 20 мг;\nёрдамчи моддалар: соя дуккаклари мойи – 215,84 мг, сариқ ари муми – 15,36 мг, гидрогенизация қилинган соя дуккаклари мойи – 15,36 мг, қисман гидрогенизация қилинган соя дуккаклари мойи – 61,44 мг;\nкапсула қобиғи: 85% ли глицерол – 49,835 мг, желатин – 120,66 мг; Карион 83 (гидролизланган картошка крахмали, маннитол, сорбитол) – 12,86 мг, темир (III) оксиди бўёвчиси (Е172) – 0,145 мг, титан диоксиди (Е171) – 1,97 мг;\nкапсуладаги ёзувни ёзиш учун сиёҳ: шеллак, темир (II,III) оксиди бўёвчиси (Е172); Opacode Black S-1-17823 тайёр сиёҳини ишлатиш мумкин.\n10 мг ли капсулалар: овал шаклли, жигарранг-қизил рангли, тиниқ бўлмаган капсулалар; капсуланинг юзасида қора сиёҳ билан ёзилган “ROA 10” ёзуви бор; капсуланинг ичидагиси – сариқ рангдан тўқ сариқ ранглигача бўлган бир хил суспензия.\n20 мг ли капсулалар: овал шаклли, бир томони жигарранг-қизил рангли, тиниқ бўлмаган, бошқа томони оқ ранги, тиниқ бўлмаган капсулалар; капсуланинг юзасида қора сиёҳ билан ёзилган “ROA 20” ёзуви бор; капсуланинг ичидагиси – сариқ рангдан тўқ сариқ ранглигача бўлган бир хил суспензия.\nҲуснбузар тошмасини даволаш учун қўлланадиган восита\nАТХ коди [D10BA01]\nҲуснбузар касаллигини тизимли даволаш учун ретиноид\nИзотретиноин – тўлиқ транс-ретинат кислотаси (третиноин) нинг стереоизомеридир.\nРоаккутан® препаратининг аниқ таъсир механизми ҳали аниқланмаган, бироқ акненинг оғир шаклларини клиник манзарасини яхшиланиши ёғ безларининг фаоллигини сусайиши ва унинг ўлчамларини гистологик жиҳатдан тасдиқланган кичрайиши билан боғлиқлиги аниқланган. Бундан ташқари, изотретиноинни терига яллиғланишга қарши таъсир кўрсатиши исботланган.\nСоч пиёзчаси ва ёғ безининг эпителий ҳужайраларини гиперкератози ёғ безининг йўлига корнеоцитларни кўчиб тушишига ва йўлини кератин билан тиқилишига ва ёғ секретини тўпланишига олиб келади. Шундан сўнг комедон ҳосил бўлади ва қатор ҳолларда яллиғланиш жараёни қўшилади. Роаккутан® себоцитлар пролиферациясини сусайтириб, ҳамда акнега таъсир этиб, ҳужайраларнинг нормал дифференциация жараёнини тиклайди. Теридаги ёғ Propionibacterium acnes ни ўсиши учун асосий субстрат ҳисобланади, шунинг учун терида ёғ ҳосил бўлишини камайиши ёғ бези йўлида бактерияларнинг колониясини ҳосил бўлишини сусайтиради.\nИзотретиноин ва унинг метаболитларининг кинетикаси тўғри пропорционал характерга эгалиги туфайли, даволаниш вақтида унинг плазмадаги концентрациясини, препарат бир марта қабул қилингандан кейин олинган маълумотлар асосида олдиндан айтиш мумкин. Препаратнинг бу ҳусусияти, шунингдек у дори воситаларнинг метаболизмида иштирок этувчи жигар ферментларининг фаоллигига таъсир қилмаслигидан далолат беради.\nИзотретиноинни меъда-ичак йўлларидан сўрилиши ўзгариб туради. Изотретиноиннинг мутлоқ биокираолишлиги аниқланмаган, чунки одамда препаратнинг вена ичига юбориш учун дори шакли йўқ. Бироқ, итларда ўтказилган тадқиқотлардан олинган маълумотларни экстраполяция қилиш, тизимли биокираолишлиги етарлича паст ва ўзгарувчан деб тахмин қилиш имконини беради. Акне бўлган беморларда 80 мг изотретиноин ич қоринга қабул қилинганидан сўнг мувозанат ҳолатида плазмадаги максимал концентрацияси 310 нг/мл (188-473 нг/мл диапазони) ни ташкил этган ва унга 2-4 соатдан кейин эришилган. Изотретиноиннинг плазмадаги концентрацияси, уни эритроцитларга кириши ёмон бўлганлиги сабабли, қондаги концентрациясига нисбатан 1,7 марта юқори. Изотретиноинни овқат билан бирга қабул қилиш, препаратнинг биокираолишлигини оч қоринга қабул қилингандагига нисбатан 2 марта оширади.\nИзотретиноин плазма оқсиллари билан, асосан альбуминлар билан юқори даражада (99,9%) боғланади, бу терапевтик концентрациясининг кенг доирасида препаратнинг эркин фракцияси (фармакологик жиҳатдан фаол фракцияси) нинг миқдори унинг умумий миқдорини 0,1% дан камроқ фоизни ташкил этади. Одамда изотретиноиннинг тақсимланиш ҳажми аниқланмайди, чунки вена ичига юбориладиган дори шакли мавжуд эмас.\nПрепаратни 40 мг дан суткада 2 марта қабул қилган, оғир даражадаги акне билан хасталанган беморлар қонидаги изотретиноиннинг мувозанатли концентрацияси 120 дан 200 нг/мл гача бўлган концентрацияларда ўзгариб турган.\nУшбу беморларда 4-оксо-изотретиноиннинг концентрацияси изотретиноиннинг концентрациясидан 2,5 марта юқори бўлган. Изотретиноинни одам тўқималарига кириши юзасидан маълумотлар етарли эмас. Изотретиноиннинг эпидермисдаги концентрацияси зардобдагига нисбатан икки марта кам.\nИчга қабул қилинганидан сўнг плазмада учта асосий метаболити: 4-оксо-изотретиноин, третиноин (тўлиқ транс-ретинат кислотаси) ва 4-оксо-ретиноинлар аниқланади. Асосий метаболити бўлиб, 4-оксо-изотретиноин ҳисобланади, унинг плазмадаги концентрацияси мувозанат ҳолатида дастлабки препаратнинг концентрациясига нисбатан 2,5 марта юқори. Шунингдек глюкуронидлардан таркиб топган, аҳамияти камроқ бўлган метаболитлари ҳам аниқланган, бироқ барча метаболитларининг структураси аниқланмаган.\nИзотретиноиннинг метаболитлари бир қанча лаборатор синамаларида тасдиқланган биологик фаолликка эга. Шундай қилиб, беморларда препаратнинг клиник самаралари изотретиноин ва унинг метаболитларининг фармакологик фаоллиги натижаси бўлиши мумкин.\nГарчи in vivo шароитларида изотретиноин ва третиноин (тўлиқ транс-ретинат кислотаси) бир бирига қайтар равишда айланиб турса-да, третиноиннинг метаболизми изотретиноиннинг метаболизми билан боғлиқдир. Изотретиноиннинг дозасини 20-30% изомеризация йўли билан метаболизмга учрайди.\nОдамда изотретиноиннинг фармакокинетикасида энтерогепатик циркуляция муҳим рол ўйнаши мумкин.\nIn vitro шароитларида препаратнинг метаболизмини ўрганиш, изотретиноинни 4-оксо-изотретиноин ва третиноинга айланишида цитохром Р450 (CYP) ферментлар тизимининг бир қанча ферментлари иштирок этишини кўрсатди. Эҳтимол, бунда ҳеч бир изоформалари доминант ролини ўйнамайди. Роаккутан® ва унинг метаболитлари CYP) ферментлар тизимининг фаоллигига аҳамиятли таъсир кўрсатмайди.\nИчга қабул қилингандан сўнг радиоактив нишонланган изотретиноиннинг сийдик ва ахлатдаги миқдори тахминан бир хил бўлади. Акне бўлган беморларда ўзгармаган препаратнинг ярим чиқарилиш даврини терминал босқичи ўртача 19 соатни ташкил этади. 4-оксо-изотретиноиннинг ярим чиқарилиш даврини терминал босқичи, эҳтимол юқори ва ўртача 29 соатга тенг. Изотретиноин табиий (физиологик) ретиноидларга киради. Ретиноидларнинг эндоген концентрацияси Роаккутан® препаратини қабул қилиш тугаганидан сўнг тахминан 2 ҳафтадан кейин тикланади.\nГарчи жигар функциясини бузилишларида изотретиноинни қўллаш мумкин бўлмаса-да, ушбу беморлар гуруҳида препаратнинг фармакокинетикаси юзасидан маълумотлар челанган.\nБуйрак етишмовчилиги изотретиноиннинг фармакокинетикасига таъсир қилмайди.\nАкненинг оғир шакллари (тугунли-кистоз, конглобат акне ёки чандиқларни ҳосил бўлиш ҳавфи бўлган акне).\nБошқа даволаш турлари билан даволаб бўлмайдиган акнеда қўлланади.\nҲомиладорлик, эмизиш даври (“Ҳомиладорлик ва эмизиш даври” бўлимига қаранг), жигар етишмовчилиги, А гипервитаминози, яққол гиперлипидемия, тетрациклинлар билан ёндош даволашда қўллаш мумкин эмас.\nПрепаратга ёки унинг компонентларига (шу жумладан сояга) юқори сезувчанликда;\nАнамнезида депрессия, қандли диабет, семириш, липидлар алмашинувини бузилиши, алкоголизмда эҳтиёткорлик билан қўллаш керак.\nҲомиладорлик – Роаккутан® препарати билан даволашга мутлоқ қарши кўрсатма ҳисобланади.\nАгар эҳтиёткорлик чораларига қарамай, ҳомиладорлик юз берса, даволаниш вақтида ёки даволаш тугаганидан сўнг бир ой давомида болани оғир даражадаги ривожланиш нуқсонлари билан туғилишининг жуда катта ҳавфи мавжуд.\nИзотретиноин – кучли тератоген таъсирга эга бўлган препарат. Агар ҳомиладорлик, аёл изотретиноин препаратини (исталган дозада ва ҳатто узоқ бўлмаган вақтда) перорал қабул қилаётган даврда юз берса, болани ривожланиш нуқсонлари билан туғилишининг жуда катта ҳавфи мавжуд.\nАгар аёлнинг ҳолати қуйида келтирилган барча мезонларга тўғри келмаса, Роаккутан® препаратини туғруқ ёшидаги аёлларда қўллаш мумкин эмас:\nаёлда оддатдаги даволаш усулларига чидамли бўлган акненинг оғир шакли бўлса;\nу шифокорнинг кўрсатмаларини тўғри тушуниши ва бажариши керак;\nу Роаккутан® препарати билан даволаниш вақтида, даволангандан сўнг бир ой давомида ҳомиладорликни юз бериши хавфи тўғри шифокор томонидан хабардор қилинган бўлиши ва ҳомиладорлик юз берганлигига шубҳа туғилганида зудлик билан маслаҳат берилиши керак;\nу контрацептив воситалар самарасиз бўлиши мумкинлиги тўғрисида огоҳлантирилган бўлиши керак;\nу эҳтиёткорлик чораларининг моҳиятини тушунганлигини тасдиқлаши керак;\nу Роаккутан® препарати билан даволанишдан аввал бир ой давомида, даволаниш вақтида ва даволаш тугаганидан сўнг бир ой давомида контрацепциянинг самарали усулларидан фойдаланиш зарурлиги ва узлуксиз фойдаланиш кераклигини тушуниши керак (“Бошқа дори воситалари билан ўзаро таъсири” бўлимига қаранг); бир вақтнинг ўзида 2 та хар хил контрацепция усули, шу жумладан тўсиқли контрацепция усулидан фойдаланиши афзал;\nпрепаратни қабул қилиш бошланишидан олдин тахминан 11 кун давомида унда ҳомиладорликни ишончли аниқлаш синамасида манфий натижаси олинган бўлиши керак; ҳомиладорликни аниқлаш синамасини даволаниш вақтида ҳар ой ва даволаш тугаганидан сўнг 5 ҳафтадан кейин ўтказиш қатъий тавсия этилади;\nу Роаккутан® препарати билан даволанишни навбатдаги нормал ҳайз кўриш циклининг 2-3 кунидагина бошлаши керак;\nу ҳар ой шифокор кўригидан ўтиши кераклигини тушуниши керак;\nкасалликни қайталаниши юзасидан даволанганда, у Роаккутан® препарати билан даволаш бошланишидан аввал бир ой давомида, даволаниш вақтида ва тугаганидан сўнг бир ой давомида самарали контрацепция усулларидан доимо фойдаланиши, шунингдек ҳомиладорликни аниқлаш учун айнан ўша ишончли синамадан ўтиши керак;\nу эҳтиёткорлик чораларига риоя қилиши кераклигини ва унга шифокор тушунтирган ишончли контрацепция усулларидан фойдаланишга истаги борлигини ва тушунишини тасдиқлаши керак.\nИзотретиноин билан даволаниш вақтида юқорида кўрсатилган кўрсатмалар бўйича ҳомилага қарши воситаларни ишлатишни ҳатто бепуштлик (гистерэктомияни ўтказган пациентлардан ташқари), аменорея туфайли одатда контрацепциянинг усулларидан фойдаланмайдиган ёки жинсий ҳаёт кечирмайиган аёлларга ҳам тавсия этиш керак.\nШифокор қуйидагиларга ишонч ҳосил қилган бўлиши керак:\nпациентда акненинг оғир шакли (тугунли-кистоз, конглобат акне ёки чандиқларни ҳосил бўлиш ҳавфи бўлган акне); бошқа даволаш турларида тузалмайдиган акне;\nпрепарат билан даволаш бошланишидан олдин, даволаниш вақтида ва даволаш тугаганидан сўнг 5 ҳафта ўтгач, ҳомиладорликни ишончли аниқлаш синамасида манфий натижа олинган бўлиши; ҳомиладорликни аниқлаш синамасини ўтказиш натижалари ҳужжатлаштирилиши керак;\nпациент Роаккутан® препарати билан даволаш бошланишидан аввал бир ой давомида, даволаниш вақтида ва тугаганидан сўнг бир ой давомида камида 1 ишончли контрацепция усулидан фойдаланиши, 2 самарали контрацепция усули, жумладан тўсиқли усулидан фойдалангани афзал;\nпациент ҳомиладорликдан ҳимояланишнинг юқорида санаб ўтилган барча талабларини тушуниши ва бажара олиши лозим;\nпациент юқорида санаб ўтилган барча шартларга тўғри келиши керак.\nҲомиладорликни аниқлаш синамаси\nМавжуд бўлган амалиётга мувофиқ, минимал сезувчанлиги 25 мХБ/мл бўлган ҳомиладорликни аниқлаш синамасини ҳайз кўриш циклининг биринчи 3 кунида ўтказиши керак:\nДаволаш бошланишидан олдин:\nКонтрацепциядан фойдаланишни бошлашдан аввал юз бериши мумкин бўлган ҳомиладорликни истисно қилиш учун ҳомиладорликни аниқлаш учун дастлабки тест синамасининг санаси ва натижаси шифокор томонидан қайд этилиши керак. Ҳайз кўриши мунтазам бўлмаган пациентларда ҳомиладорликни аниқлаш синамасини ўтказиш вақти жинсий фаолликка боғлиқ, уни ҳимояланмаган жинсий алоқадан сўнг 3 ҳафтадан кейин ўтказиш керак. Шифокор контрацепция усуллари хақида пациентни хабардор қилиши керак.\nҲомиладорликни аниқлаш тест синамаси Роаккутан® препарати буюрилган кунда ёки пациентни шифокор қабулига ташрифдан 3 кун олдин ўтказилади. Мутахассис синама натижаларини қайд этиши лозим. Препарат, Роаккутан® препарати билан даволаш бошланишидан аввал камида 1 ой давомида самарали контрацепцияни қўллаган пациентларгагина буюрилиши мумкин.\nПациент ҳар 28 кунида шифокор қабулига келиши керак. Ҳомиладорликни аниқлаш синамасини ҳар ой ўтказиш зарурияти маҳаллий амалиётга мувофиқ ва ҳайз кўриш циклини бузилишига олиб келган жинсий фаолликни ҳисобга олган ҳолда белгиланади. Кўрсатмалар бўлганида ҳомиладорликни аниқлаш синамаси шифокор ҳузурига ташриф куни ёки ташриф уч кун аввал ўтказилади, синама натижалари қайд этилиши керак.\nдаволаш тугаганидан сўнг 5 ҳафтадан кейин ҳомиладорликни истисно қилиш учун синама ўтказилади.\nТуғруқ ёшидаги аёлга, Роаккутан® препаратига рецепт даволашнинг 30 кунидагина буюрилиши мумкин, даволашни давом эттириш шифокор томонидан препаратни яна буюришни талаб этади. Ҳомиладорликни аниқлаш синамаси, рецепт ёзиш ва препаратни олишни бир кунда ўтказиш тавсия этилади.\nАптекадан Роаккутан® препаратини рецепт ёзиб берилган вақтдан бошлаб 7 кун давомида олиш керак.\nРоаккутан® препаратини ҳомилага таъсир этиш ҳавфидан сақланиш мақсадида шифокор, фармацевт ва беморларга ёрдам бериш учун, ишлаб чиқарувчи компания препаратнинг тератоген таъсирини олдини олишга ва туғруқ ёшидаги аёлларни ишончли контрацепция усулларидан фойдаланиш мутлоқ мажбурийлигини таъкидлашга қаратилган “Ҳомиладорликдан ҳимояланиш дастури” ни ишлаб чиққан. Дастур қуйидаги материалларни сақлайди:\nаёлларга Роаккутан® препаратини буюриш бўйича шифокорлар учун қўлланма;\nпациент учун ёзма розилиги шакли;\nаёларга буюрилган препаратни ҳисобга олиш шакли;\nпациент учун маълумот брошюраси;\nконтрацепция хақида нималарни билиш керак\nРоаккутан® препаратини дорихоналардан бериш бўйича фармацевт учун қўлланма.\nПрепаратнинг тератоген ҳавфи ва ҳомиладорликни олдини олиш бўйича чораларга қатъий риоя қилиш юзасидан тўлиқ маълумотни ҳам эркакларга, ҳам аёлларга тақдим этиш керак.\nМавжуд маълумотлар, аёлларда Роаккутан® препаратини қабул қилаётган эркакларнинг уруғи ва уруғ суюқлиги билан тушган препаратнинг экспозицияси Роаккутан® препаратининг тератоген самараларини намоён бўлиши учун етарли эмаслигидан далолат беради.\nЭркаклар, бошқа шахслар, айниқса аёллар томонидан препаратни қабул қилиниши мумкинлигини истисно қилишлари керак.\nАгар, кўрилган эҳтиёткорлик чораларига қарамай, Роаккутан® препарати билан даволаниш вақтида ёки даволаш тугаганидан сўнг бир ой давомида ҳомиладорлик юз берган бўлса, ҳомилада жуда оғир ривожланиш нуқсонлари (хусусан, марказий нерв тизими, юрак ва йирик қон томирлар томонидан нуқсонлар)нинг юқори ҳавфи бор. Бундан ташқари, ҳомилани ўз-ўзидан тушиш ҳавфи ошади.\nҲомиладорлик юз берганида Роаккутан® препарати билан даволаш тўхтатилади. Ҳомиладорликни сақлаб қолиш мақсадга мувофиқлигини тератология ихтисослиги бўйича шифокор билан муҳокама қилиш керак.\nОдам ҳомиласида, Роаккутан® препаратини қабул қилиш билан боғлиқ бўлган, оғир даражадаги ривожланиш нуқсонлари, шу жумладан гидроцефалия, микроцефалия, миячани ривожланиш нуқсонлари, ташқи қулоқ аномалиялари (микротия, ташқи эшитув йўлини торайиши ёки йўқлиги), микрофтальмия, юрак-қон томир аномалиялари (Фалло тетрадаси, магистрал қон томирлар экспозицияси, бўлмачалар ҳамда қоринчалараро тўсиқ нуқсонлари), юзни ривожланиш нуқсонлари (бўри танглай), айрисимон без нуқсонлари, қалқонсимон без олди безлари патологияси ҳужжатлар билан тасдиқланган.\nИзотретиноин юқори липофилликка эга эканлиги туфайли, уни кўкрак сутига тушиши эҳтимоли бор. Ножўя реакциялар ривожланиши мумкинлиги туфайли, Роаккутан® препаратини эмизикли аёлларга буюриш мумкин эмас.\nИчга, овқат вақтида кунига бир ёки икки марта қабул қилинади.\nРоаккутан® препаратининг терапевтик самарадорлиги ва унинг ножўя таъсирлари дозасига боғлиқ ва турли беморларда ўзгариб туради. Бу даволаниш вақтида дозани индивидуал танлаш заруриятини тақазо этади.\nРоаккутан® препарати билан даволашни суткада тана вазнига 0,5 мг/кг доза билан бошлаш керак. Кўпчилик беморлар учун препаратнинг дозаси суткада тана вазнига 0,5 дан\n1,0 мг/кг гача чегараларда тебранади. Касалликнинг жуда оғир шакллари ёки тана акнеси бўлган беморларга тана вазнига 2,0 мг/кг гача бўлган янада юқорироқ суткалик дозалари талаб этилиши мумкин. Ремиссия тезлиги ва қайталанишларни олдини олиш тана вазнига 120-150 мг/кг курслик дозаси (даволаш курсига) ишлатилганида оптимал бўлиши исботланган, шунинг учун маълум беморларда даволаш давомийлиги суткалик дозага қараб ўзгаради. Акненинг тўлиқ ремиссиясига кўпроқ даволашнинг 16-24 ҳафталарига келиб эришилади. Тавсия этилган дозани жуда ёмон ўзлаштира оладиган беморларда даволашни кичикроқ дозада давом эттириш мумкин, бироқ узоқроқ давом эттирилади.\nКўпчилик беморларда акне бир марталик даволаш курсидан сўнг бутунлай йўқолади. Касаллик яққол қайталанганида Роаккутан® препаратини биринчи марта қўлланган, суткалик ва курслик дозаси билан такрорий даволаш курсини ўтказиш кўрсатилган. Гарчи яхшиланиш препарат бекор қилингандан сўнг 8 ҳафтага қадар давомида давом этиши мумкин бўлса-да, такрорий даволаш курсини ушбу муддат тугамасдан олдин буюриш мумкин эмас.\nАйрим ҳолатларда даволаш\nОғир даражадаги буйрак етишмовчилиги бўлган беморларда даволашни кичикроқ дозаси (масалан, суткада 10 мг) билан бошлаш ва кейинчалик суткада 1 мг/кг гача ёки максимал ўзлаштира олинадиган дозагача ошириш мумкин (аммо 1 мг/кг максимал суткалик дозадан ошириш мумкин эмас). Суткалик дозани кичик томонга бутун капсулани энг яқин кичик миқдоригача яхлитлаш керак.\nРоаккутан® препаратининг кўпчилик ножўя таъсирлари дозасига боғлиқ. Одатда, препарат тавсия этилган дозаларда буюрилганида фойда ва ҳавф нисбати, касалликнинг оғирлигини ҳисобга олиш бемор учун маъқулдир. Одатда ножўя таъсирлари препаратнинг дозасига тузатиш киритилгандан ёки бекор қилингандан сўнг қайтувчан хусусиятга эга, аммо айримлари даволаш тўхтатилганидан кейин ҳам сақланиб туриши мумкин.\nА Гипервитаминози билан боғлиқ бўлган симптомлар: тери ва шиллиқ қаватларни, шу билан бирга лаб (хейлит), бурун бўшлиғи (қон кетиши), ҳалқум-хиқилдоқ (овозини бўғилиши), кўзнинг шиллиқ қаватларини қуриши (конъюнктивит, шох пардани қайтувчан хиралашиши ва контакт линзаларни ўзлаштиролмаслик) бўлиши мумкин.\nТери ва унинг ҳосилалари: тошма, қичишиш, юз эритемаси/дерматит, кучли терлаш, пиоген гранулема, паронихиялар, ониходистрофия, грануляцион тўқимани кучли ўсиши, сочларни юпқалашиши, сочларни қайтувчан тўкилиши, акненинг фульминант шакллари, гирсутизм, гиперпигментация, фотосенсибилизация, фотоаллергия, терини салга жароҳатланиши, қўл ва оёқ кафти терисини қипиқланиши. Даволашни бошланишида акнени, бир неча ҳафта сақланиб турувчи, зўрайиши бўлиши мумкин.\nСуяк-мушак тизими: зардобда креатинфосфокиназа (КФК) нинг фаоллигини ошиши билан ёки усиз кечувчи мушакларда оғриқ, бўғимларда оғриқ, гиперостоз, артрит, боғламлар ва пайларда кальцийни тўпланиши, суяк тўқимаси зичлигини камайиши, суякнинг эпифизар ўсиш соҳасини муддатидан олдин ёпилиши, суякларни бошқа ўзгаришлари, тендинитлар.\nМарказий нерв тизими ва руҳият томонидан: ҳулқ-атворни бузилиши, депрессия, суиқасдлик ҳаракатлари, ўз жонига қасд қилиш, психоз, ҳаддан ташқари толиқиш, бош оғриғи, бош мия ички босимини ошиши (“бош мияни сохта ўсмаси”: бош оғриғи, кўнгил айниши, қусиш, кўришни бузилиши, кўрув нервини шиши), тиришишлар.\nСезги аъзолари: кўриш ўткирлигини бузилиши, ёруғликдан қўрқиш, қоронғиликка мослашишни бузилиши (ғира-шира пайтида кўриш ўткирлигини пасайиши), ранг ажратиш қобилиятини бузилиши (препарат бекор қилинганидан сўнг ўтиб кетувчи), лентикуляр катаракта, кератит, блефарит, конъюнктивит, кўзларни таъсирланиши, ксерофтальмия, маълум бир товуш частоталарига нисбатан эшитишни бузилиши.\nМеъда-ичак йўллари: кўнгил айниши, диарея, ичакнинг яллиғланиш касалликлари (колит, илеит), қон кетишлари, оғиз бўшлиғи шиллиқ қаватини қуриши, милкларни қонаши, милкларни яллиғланиши; панкреатит (айниқса 800 мг/дл дан юқори бўлган ёндош гипертриглицеридемияда), шу жумладан ўлимга олиб келувчи панкреатит. Жигар трансаминазалари фаоллигини транзитор ва қайтувчан ошиши, гепатит. Кўпгина бундай ҳолатларда ўзгаришлар норманинг чегарасидан чиқмаган ва даволаниш жараёнида дастлабки кўрсаткичларга қайтган, бироқ айрим ҳолатларда Роаккутан® препаратининг дозасини камайтириш ёки бекор қилиш зарурияти туғилган.\nНафас аъзолари: бронхоспазм (кўпроқ анамнезида бронхиал астма билан хасталанган беморларда).\nҚон тизими: анемия, гематокритни пасайиши, лейкопения, нейтропения, тромбоцитлар сонини ошиши ёки камайиши, эритроцитлар чўкиш тезлиги (ЭЧТ) ни ошиши.\nЛаборатор кўрсаткичлар: гипертриглицеридемия, гиперхолестеринемия, гиперурикемия, юқори зичликдаги липопротеинларнинг концентрациясини пасайиши, гипергликемия. Роаккутан® препаратини қабул қилиш вақтида биринчи марта аниқланган қандли диабет ҳолатлари қайд этилган. Айрим беморларда, айниқса жадал жисмоний ҳаракатлар билан шуғулланадиган беморларда зардобда КФК нинг фаоллигини ошишини айрим ҳолатлари таърифланган.\nИммун тизими: граммусбат қўзғатувчилар (Staphylococcus aureus) томонидан чақирилган маҳаллий ёки тизимли инфекциялар.\nБошқалар: лимфаденопатия, гематурия, протеинурия, васкулит (Вегенер гранулематози, аллергик васкулит), тизимли ўта юқори сезувчанлик реакциялари, гломерулонефрит, белда оғриқ бўлиши мумкин.\nРоаккутан® препарати қўлланганида постмаркетинг кузатишлар вақтида кўп шаклли эритема, Стивенс-Джонсон синдроми, токсик эпидермал некролиз каби оғир даражадаги тери реакцияларини ривожланиш ҳолатлари таърифланган (“Махсус кўрсатмалар” бўлимига қаранг).\nРоаккутан® препарати қўлланганида, айниқса жадал жисмоний юкламаларни бажарган пациентларда кўпроқ госпитализацияга ва айрим ҳолатларда – ўлимга олиб келувчи рабдомиолизнинг жиддий ҳолатлари хақида хабар берилган.\nДозаси ошириб юборилганида А гипервитаминози белгилари пайдо бўлиши мумкин. Дозаси ошириб юборилганидан сўнг дастлабки бир неча соат давомида меъдани ювиш талаб этилиши мумкин.\nА гипервитаминозининг симптомлари кучайиши мумкинлиги туфайли, Роаккутан® препарати ва А витамини (ретинол) ни, шунингдек бошқа перорал ретиноидларни бир вақтда буюришдан сақланиш керак.\nТетрациклинлар ҳам бош мия ички босимини ошириши мумкинлиги туфайли, уларни Роаккутан® препарати билан бирга қўллаш мумкин эмас.\nИзотретиноин прогестерон препаратларининг самарадорлигини сусайтириши мумкин, шунинг учун таркибида прогестероннинг кичик дозаларини сақловчи контрацептив воситаларни қўллаш мумкин эмас.\nМаҳаллий таъсирланиш кучайиши мумкинлиги туфайли, акнени даволаш учун эксфолиатив препаратлар ёки маҳаллий кератолитиклар билан бирга қўллаш мумкин эмас.\nРоаккутан® препаратини фақат шифокорлар буюриши керак, яхшиси тизимли ретиноидларни қўллаш тажрибасига эга бўлган ва препаратнинг тератоген ҳавфини биладиган дерматологлар буюргани афзал. Ҳам аёл, ҳам эркак пациентларга пациент учун маълумот брошюрасининг копиясини бериш керак. Бошқа одамларнинг организмига препаратнинг кутилмаган таъсиридан сақланиш мақсадида, Роаккутан® препаратини қабул қилаётган ёки яқин вақтда (1 ой) қабул қилган беморлардан донор қонини олиш мумкин эмас.\nПрепарат билан даволанишдан олдин, даволаш бошланганидан сўнг 1 ойдан кейин, сўнгра ҳар 3 ойда ёки кўрсатмаларга қараб, жигар фаолияти ва жигар ферментларининг концентрациясини назорат қилиш тавсия этилади. Жигар трансаминазаларини ўткинчи ва қайтувчан ошиши, кўпчилик ҳолларда нормал қиймат чегараларигача ошиши кузатилган. Агар жигар трансаминазаларининг фаоллиги нормадан ошса, препаратнинг дозасини камайтириш ёки уни бекор қилиш керак.\nШунингдек препарат билан даволанишдан олдин, даволаш бошланганидан сўнг 1 ойдан кейин, сўнгра ҳар 3 ойда ёки кўрсатмаларга қараб, зардобдаги липидларнинг концентрациясини аниқлаш керак. Одатда липидларнинг концентрацияси препаратнинг дозаси камайтирилгандан ёки бекор қилингандан сўнг, шунингдек парҳезга риоя қилинганида нормаллашади. Триглицеридларнинг концентрациясини клиник жиҳатдан аҳамиятли ошишини назорат қилиш керак, чунки уларни 800 мг/дл ёки 9 ммоль/л дан ошиши эхтимол, ўлимга олиб келиши мумкин бўлган ўткир панкреатитни ривожланиши билан кечиши мумкин. Турғун гипертриглицеридемияда ёки панкреатит симптомлари кузатилганида Роаккутан® препаратини бекор қилиш керак.\nКам ҳолларда Роаккутан® препаратини қабул қилган беморларда депрессия, психотик симптомлари таърифланган, ва жуда кам ҳолларда – суиқасдлик ҳаракатлари ва ўз жонига қасд қилиш ҳолатлари таърифланган. Гарчи уларни ривожланиш сабаби препаратни қўллаш билан боғлиқлиги аниқланмаган бўлса-да, анамнезида депрессияси бўлган беморларда айниқса эҳтиёткорликка риоя қилиш ва препарат билан даволаниш вақтида депрессияни ривожланишини аниқлаш мақсадида барча пациентларни кузатиш, зарурат бўлганида тегишли мутахассисга жўнатиш керак. Бироқ Роаккутан® препаратини бекор қилиш симптомларни йўқолишига олиб келмаслиги мумкин ва кейинчалик кузатиш ва мутахассисда даволаниш талаб этилиши мумкин.\nКам ҳолларда даволашнинг бошида акнени зўрайиши кузатилади, бу препаратнинг дозасига тузатиш киритмасдан, 7-10 кун давомида ўтиб кетади.\nДискератозларни даволаш учун Роаккутан® препаратини, акнени даволаш учун тавсия этилган даволаш давомийлиги ва умумий дозалаш курсида қўлланганидан сўнг бир неча йилдан кейин суякларда ўзгаришлар, шу жумладан эпифизар ўсиш зонасини муддатидан олдин ёпилиши, гиперостоз, бўғимлар ва пайларни кальцификацияси ривожланган. Шунинг учун препарат исталган беморга буюрилганида, кузатилиши мумкин бўлган фойда ва ҳавф нисбатини олдиндан синчиклаб баҳолаш керак.\nРоаккутан® препаратини қабул қилаётган пациентларга, даволашни бошланишида тери ва шиллиқ қаватларнинг қурушини камайтириш учун лаблар учун бальзам, тана учун намловчи суртма ва кремларни ишлатиш тавсия этилади.\nРоаккутан® препарати қўлланганида постмаркетинг кузатишлар жараёнида кўп шаклли эритема, Стивенс-Джонсон синдроми, токсик эпидермал некролиз каби оғир даражадаги тери реакцияларини ривожланиш ҳоллари таърифланган. Ушбу кўринишлар жиддий характерга эга бўлиши мумкин ва иш қобилиятини йўқолиши, ҳаёт учун ҳавф туғдирувчи ҳолатлар, госпитализация ёки ўлимга олиб келиши мумкин. Роаккутан® препаратини қабул қилаётган пациентлар, уларда оғир даражадаги тери реакцияларини аниқлаш мақсадида, синчков кузатувга муҳтождирлар ва зарурат бўлганида препаратни бекор қилиш масаласини ҳал қилиш керак.\nРоаккутан® препаратини қабул қилиш фонида мушаклар ва бўғимларда оғриқ, қон зардобида КФК фаоллиги ошиши мумкин, улар жадал жисмоний юкламаларни ўзлаштирилишини пасайиши билан кечиши мумкин.\nРоаккутан® препаратини қабул қилаётган беморларда, шунингдек даволаш тугаганидан сўнг 5-6 ой давомида, терининг атипик соҳаларида чандиқланишни кучайиши ва (кам ҳолларда) гипер- ва гипопигментация ривожланиши мумкинлиги туфайли, чуқур кимёвий дермоабразия ва лазер билан даволашни ўтказишдан сақланиш керак. Роаккутан® препарати билан даволаниш вақтида ва тугаганидан сўнг 6 ой давомида, эпидермисни кўчиши, чандиқлар ва дерматитни ривожланиш ҳавфи борлиги сабабли, мумли аппликация ёрдамида эпиляция ўтказиш мумкин эмас.\nАйрим беморларда ғира-ширада кўриш ўткирлигини пасайиши, баъзида даволаш тугаганидан кейин ҳам сақланиб туриши мумкинлиги туфайли, беморларга ушбу ҳолат ривожланиши мумкинлиги юзасидан маълумот бериш, тунги вақтда автомобилни бошқаришда эҳтиёткорликка риоя қилишни тавсия этиш керак. Кўриш ўткирлиги ҳолатини синчиклаб назорат қилиш керак.\nКонъюнктивани қуриши, шох пардани хиралашиши, ғира-ширада кўриш қобилиятини ёмонлашиши ва кератит, одатда препарат бекор қилинганидан сўнг ўтиб кетади. Кўз шиллиқ қавати қуриганида намловчи кўз суртмасининг аппликацияси ёки сунъий кўз ёши препаратини ишлатиш мумкин. Кератит ривожланиши мумкинлиги туфайли, конъюнктивага мойиллиги бўлган беморларни кузатиш керак.\nКўриш фаолиятига шикоят қилувчи беморларни офтальмологга жўнатиш ва Роаккутан® препаратини бекор қилиш мақсадга мувофиқлиги хақидаги масалани кўриб чиқиш керак. Даволаниш вақтида контакт линзаларга таъсирчанлик бўлганида кўзойнаклардан фойдаланиш керак.\nҚуёш ва ультрабинафша нурларининг таъсирини чеклаш керак. Зарурат бўлганида ҳимоя қилиш омилининг қиймати юқори, камида 15 SPF (sun protection factor) бўлган қуёшдан ҳимоя қилувчи кремдан фойдаланиш керак. Ҳавфсиз бош мия ички гипертензиясини (“бош мия сохта ўсмаси”) ривожланишини кам ҳолатлари таърифланган, шу жумладан тетрациклинлар билан бирга қўлланганда таърифланган. Бундай пациентларда Роаккутан® препаратини зудлик билан бекор қилиш керак.\nРоаккутан® препарати билан даволашда ичакнинг яллиғланиш касалликлари ривожланиши мумкин. Яққол ифодаланган геморрагик диарея бўлган беморларда Роаккутан® препаратини зудлик билан бекор қилиш керак.\nАнафилактик реакцияларнинг жуда кам ҳолатлари таърифланган, улар ретиноидларни олдиндан сиртга қўллашдан кейингина ривожланган. Оғир даражадаги аллергик реакциялар препаратни бекор қилиш ва беморларни синчиклаб кузатиш заруриятини талаб этади.\nРоаккутан® препарати билан даволанишда юқори ҳавф гуруҳидаги (қандли диабет, семизлик, сурункали алкоголизм ёки ёғ алмашинувини бузилишлари бўлган) беморларда глюкоза ва липидларнинг концентрациясини янада тез-тез назорат қилиш талаб этилиши мумкин.\nҚандли диабетда ёки унга шубҳа қилинганида гликемияни тез-тез аниқлаш тавсия этилади.\nДори препаратларини атроф муҳитга тушиши минимал даражага етказилиши керак. Роаккутан® препаратини оқар сувларга ёки маиший чиқиндиларга ташлаш билан утилизация қилинишига йўл қўйилмайди. Иложи борича дори препаратларини утилизация қилиш учун махсус усулларидан фойдаланиш керак.\nТранспорт воситаларини бошқариш ва машиналар ва механизмлар билан ишлаш қобилиятига таъсири\nДаволаниш вақтида транспорт воситаларини бошқаришда ва диққатни юқори жамлаш ҳамда психомотор реакциялар тезлигини талаб этувчи бошқа потенциал ҳавфли фаолият турларини бажаришда қатъий эҳтиёткрликка риоя қилиш керак.\nАйрим беморларда ғира-шира вақтида кўриш ўткирлигини пасайиши, баъзида даволаш тугаганидан сўнг ҳам сақланиб туриши мумкинлиги туфайли, беморларига, шундай ҳолат ривожланиши мумкинлиги, тўғрисида маълумот бериб тунги вақтда автомобилни бошқаришда ва машиналар ҳамда механизмлар билан ишлашда эҳтиёткорликка риоя қилишни тавсия қилиш керак.\n10 мг ва 20 мг ли капсулалар\n10 капсуладан ПВХ/ПЭ/ПВДХ/А1 ёки ПВХ/ПВДХ/А1 ёки ПВХ/А1 блистерда. 3 ёки 10 блистер қўллаш бўйича йўриқномаси билан бирга картон қутига жойланади.\n3 йил. Ўрамида кўрсатилган яроқлилик муддати тугаганидан сўнг препаратни ишлатиш мумкин эмас.\n25оС дан юқори бўлмаган ҳароратда, ёруғлик ва намликдан ҳимояланган жойда сақлансин.


1 майдан қандай ўзгаришлар бўлади? — Review.uz\n1 майдан қандай ўзгаришлар бўлади?\nДавлат мактабгача таълим ташкилотларида болалар таъминоти учун ота-оналар тўлови миқдорлари ўзгаради, яъни боғча пули ошади. Бундан ташқари яна бир қанча қанча ўзгаришлар амалга ошади.\n1 майдан Ўзбекистонда бир қанча ўзгаришлар бўлади:


Рәсмий: Барлық ҳәйкеллер естелик емес: “… “бала” “ана”ның қасында кишкене болып, көримсиз шыққан. Сол себепли, бул ҳәйкел пайдаланылмай, сол мәкеме ишинде қалып кеткен” – Kar24.uz\nРәсмий: Барлық ҳәйкеллер естелик емес: “… “бала” “ана”ның қасында кишкене болып, көримсиз шыққан. Сол себепли, бул ҳәйкел пайдаланылмай, сол мәкеме ишинде қалып кеткен”\n24.10.2020 475 views0\nЖақында айырым социаллық тармақларда «Китап услаған бала» қараўсыз қалып кеткенлиги ҳақққында мағлыӯматлар тарқалған еди. Усы ҳәйкел бойынша Нөкис қаласы ҳәкимлиги қәнигелери тәрепинен үйрениў жумыслары алып барылып, нәтийжеде ол Шығыс МПЖда жайласқан бурынғы “Дағазалар бюросы” имаратыныӊ ишинде екенлиги анықланды.\nБирақ, бул ҳәйкел мәдений мийрас объекти сыпатында ҳеш жерде есапқа алынбаған, яғный, Нөкис каласыныӊ мәдений мийрас объектлери дизиминде көрсетилмеген. Мағлыўмат ушын, бул ҳәйкел Нөкис қалалық абаданластырыў басқармасы тарепинен 9 этажлы жайдың қасындағы «Халықлар дослығы» естелигиниң (еки ананың биреўин алып таслап, соны қоймақшы болған) қасына қойып, ана ҳәм бала образын сәӯлелендирмекши болған (Дағазалар бюросы тәрепинен исленген). Бирақ “бала” “ана”ның қасында кишкене болып, көримсиз шыққан. Сол себепли, бул ҳәйкел пайдаланылмай, сол мәкеме ишинде қалып кеткен.\nӨзбекстан Республикасы Министрлер Кабинетиниӊ 1993-жыл 23-июнь күнги «Өзбекстан Республикасында естеликлер ҳәм монументлерди жойбарластырыў ҳәм де орнатыўды тәртипке салыў ҳаққында» ғы 305-санлы қарарына муўапық, Өзбекстан Республикасы аймағында уллы шахслардыӊ атына орнатылған естеликлер ҳәм монументлер таӊлаў тийкарында жойбарластырылады. Оларды орнатыў Қарақалпақстан Республикасы Министрлер Кеӊеси, тийисли Министрликлер, мәкеме, кәрханалар ҳәм жәмийетлик шөлкемлердиӊ усынысларына тийкар, Өзбекстан Республикасы Хүкумети қарары менен әмелге асырылады.\nСессиядан хабарлаймыз: Хожелидеги «Қурбақа», “Доңыз”, “Авган” киби геоатамалар өзгерди, 27 мыӊ тонна азық-аӯқат өнимлери базасы писикке шекем ғамластырылады, районда ҳәзир 25 мыӊ тонна бар…\nЭлликқалъа давлатга юқори навли пахта топшириб, режани бажарди


00:00 / 30.03.2010 | eski savollar | 1110\nАссалому алайкум шайх Хазратлари.Мени кийнаетган нарса куни кеча Масква шахрида руй берган терористик акт ва бу терористик акт келтириб чикарган натижалардир. Россия оммавий ахборотлари хабар беришича бу терористик актни чечен миллатига мансуб инсонлар уюштирган дейилаяпти. Шу сабабдан кеча яна шу ОАВ ларнинг хабар беришича 2 мусулмон аёлини метрода Масквада уриб метродан чикариб ташлашгани хакида хабар берилди.Нима сабабдан тероризмни динга еки маЪлум дин вакилларига боглашади. Дунё оммасини фикрини узгартириб тероризм миллат, дин, ирк танламаслигини тушунтириб берса буладими. Шунга муносабатингизни билмокчи эдим. Жавобингиз учун рахмат. Абдулазиз.\nБу иш қилинмоқда. Одамлар аста – секин тушуниб ҳам бормоқдалар. Аммо кўпчиликка бир нарсани баробар англатиш осон эмас. Бунинг устига ўша сиз айтган гапларни тарқатишга ҳаракат қилаётганлар ҳам оз эмас. Минг афсуски, бу каби гап ва ишларни тарқалишига баъзи мусулмонлар сабаб бўлаётирлар.\nҲалолми ёки ҳаром ?\nСудхўрга шерик бўладими


ЮНИСЕФ: Жанубий Суданда 16 минг бола қуролли ихтилофда иштирок этмоқда\n10:25 / 19.08.2016 3950\nЖанубий Суданда болаларни аскарликка ёллаш давом этмоқда. Жорий йилнинг бошиданоқ қуролланган гуруҳлар сафига 650 дан кўпроқ бола қўшилган, 2013 йил охиридан эса 16 минг вояга етмаган бола қўлига қурол олган, деб айтилмоқда ЮНИСЕФ баёнотида.\nЮНИСЕФда мамлакатдаги тўқнашувларнинг авж олиши ўн минглаб болаларга таҳдид солаётганидан хавотирланишмоқда.\nЮНИСЕФ маълумотларига кўра, мамлакатда биринчи йирик миқёсдаги тўқнашувлар бошланган 2013 йил декабридан 16 мингга яқин бола қўлига қурол олган. 2015 йилда мамлакатда энг йирик демобилизация амалга оширилган ва унинг давомида 1,775 бола қуролли кучлар сафидан қўйиб юборилган. "Жанубий Суданда тўқнашувлар ва қуролли кучлар сафига сафарбарликнинг қайта бошланиши бу жараёнга путур етказиши мумкин", дейилмоқда ЮНИСЕФ баёнотида.\nИюль бошида, Жанубий Судан мустақиллигининг 5 йиллиги арафасида мамлакат пойтахти Жубада ҳукумат қўшинлари ва мухолифат кучлари ўртасида яна жанглар бошланди.\nЮНИСЕФда таъкидланишича, ҳозирда дунёнинг энг ёш мамлакати ҳисобланувчи Жанубий Судандаги ихтилоф ортида қизлар ва аёлларга нисбатан жинсий зўравонлик ҳам авж олмоқда. "Жанубий Суданда уруш олиб бориш воситаси сифатида фойдаланилаётган мунтазам зўравонликлар, жинсий эксплуатация ва одам ўғрилашлар тугатилиши керак", деб айтди ташкилот директори ўринбосари Жастин Форсайт.\n2013 йилдан мамлакатда 900 мингга яқин бола ички кўчган қочоқларга айланган, 250 минг бола зарурий озиқ-овқат олмайди ва мамлакатдаги болаларнинг ярмидан кўпи мактабларга бормайди, бу эса аҳоли сонига нисбатан дунёдаги энг катта кўрсаткич ҳисобланмоқда.


Ва алайкум aссалом. Аллоҳ гўзалдир, гўзалликни яхши кўради. Ойнага қараб, ташқи кўринишини тўғрилашнинг ҳеч қандай ёмон жойи йўқ. Али розияллоҳу анҳудан ривоят қилинишича, Пайғамбаримиз соллаллоҳу алайҳи ва саллам ойнага қарасалар, “Барча мақтовлар Аллоҳга хос! Ё Аллоҳ, шаклу шамойилимни чиройли яратганингдек, хулқимни ҳам гўзал қил!” деб дуо қилар эдилар. (Ибн Сунний ривояти).\nДемак, мўмин банда ойнага қараб, либоси ва сочини тузатса бўлади. Лекин бунда ҳам меъёрни унутмаслик керак. Ҳуда-беҳудага ойнага қарайвериш, ойна олдида соатлар вақтини бекор кетказиш яхши эмас. Валлоҳу аълам!


ЕОИИ «Рақамли техник регламент» лойиҳасини ишга туширади\nMOSKVA. Kazinform - Евроосиё иқтисодий комиссияси Кенгаши «Евроосиё Иқтисодий Иттифоқининг рақамли техник регламенти» лойиҳасини амалга оширишни бошлаш тўғрисида қарор қабул қилди, деб хабар беради Kazinform ЕИК матбуот хизматига асосланиб.\nЯпонияда 2030 йили қуёш энергияси атом энергиясидан арзонроқ бўлади\nTOKYO. KYODO-Kazinform - Фукусимада ядро авариясидан кейинги хавфсизлик чораларини молиялаштиришнинг кескин кўпайиши туфайли қуёш энергияси 2030 йилда Япония учун энг арзон энергия манбаига айланади, деб хабар беради Kazinform Kyodo ахборот агентлигига таяниб.\nLONDON. Kazinform - Ўтган якшанба куни Биткоин криптовалютасининг қиймати 9,8 фоизга ёки 3 492,71 долларга ошиб, 39 035,47 долларни ташкил қилди, деб хабар беради Kazinform Reuters агентлигига асосланиб.


Ижтимоий тармоқларда Хитой ташвиқотини ёйинлаётган юзлаб сохта аккаунтлар аниқланди\nУшбу тармоқ COVID-19 вируси, Шинжондаги инсон ҳуқуқларининг бузилиши, Гонконгдаги сиёсий норозиликлар, хориждаги низолар, АҚШдаги қуролга оид қонунлар ва бошқа долзарб мавзуларни бузиб кўрсатишга диққат қаратган.\nF-35 жанговар қирувчи самолётларининг универсаллиги АҚШ ва иттифоқчилар хавфсизлигини мустаҳкамлайди\nҚирувчи самолётнинг уч тури мавжуд бўлиб, улардан бири вертикал тарзда ҳавога кўтарилади ва қўна олади. Уларнинг барчаси ракеталар ва бомбаларни нишонга йўналтирувчи радиолокация тизимлари билан узлуксиз интеграциялаша олади.\nХитойлик хакерлар COVID-19 вакцинасига оид тадқиқотларни ўғирлашга уриндилар\nПекиннинг пандемияга оид дезинформацион ҳаракатлари давом этар экан, ҳукумат қўлловидаги хитойлик хакерларнинг интеллектуал мулкни ўғирлашга уриниши хавотирларни кучайтирган.\nҚуролларини тарқатмасликка оид АҚШ-Қозоғистон қўшма ҳамкорлик дастурига 25 йил тўлди\nАҚШ Мудофаа таҳдидларини камайтириш агентлиги ва Қозоғистон ОҚҚнинг тарқалиши ва бошқа террористик хавфларнинг олдини олиб келмоқда.\nҚозоғистон Европа ядровий тадқиқотлар ташкилоти билан ҳамкорликни йўлга қўяди\nМамлакат ядровий энергиядан тинч мақсадларда фойдаланиш соҳасида етакчилардан бири бўлиб келган.\nҚозоғистонда дронлар ишлаб чиқариш йўлга қўйилади\nБу хорижий ишлаб чиқарувчилар ва хизмат кўрсатувчиларга қарамликни камайтириш йўлидаги чораларнинг биридир.\nНидерландия Россиянинг INF шартномасини бузганига оид далиллари борлигини айтмоқда\nНидерландия расмийлари Россиянинг анчадан бери халқаро хавфсизликка оид муҳим битимни бузиб келаётгани ҳақидаги даъволарни илгари сурмоқдалар.